
VIJENAC 

GODINA I. U ZAGREBU, 16. RUJNA 1923. KNJIGA II., 6. 


MILANU OGRIZOVIĆU 

Napisao DR. FERDO NIKOLIĆ, 


OLIKOM smo nestrpljivošću čekali 
da nam ozdraviš. Trebali smo Tvoje 
saradnje, Tvoga savjeta i poticaja, a 
mi, koji smo Ti bili blizu. Tvojega 
smijeha, veselosti i šale. I zato se sve do posljed¬ 
njega dana ni jesmo mogli izmiriti s mišlju, da su 
Ti časovi zemnoga života odbrojeni; ni jesmo 
vjerovali, da ne ćeš najednom poput Vučine 
osvanuti među nama. Mjesto toga skupismo se 
jednoga lijepoga popodneva svi, koji smo Te 
rado imali, svi, koji smo Te cijenili, pred Tvo¬ 
jim posljednjim stanom, da dademo posljednju 
poštu Tvojemu raspadijivom tijelu, iz kojega se vi¬ 
nuo jaki Tvoj duh onamo, kamo je uvijek težio, i 
kamo se na časove zanosio još za Tvoga života. 
Vidio si, koliko nas je bilo. Nepregledno mnoštvo 
— upravo kao nekoć, kad smo Ti u Tvojem dra¬ 
gom kazalištu nakon Tvojega kojeg komada pljes¬ 
kali i klicali, a Ti si nas negdje iz prikrajka mo¬ 
trio nasmijan i zadovoljan. I kad bi se posljednji 
put spustila zavjesa, nijesi mogao odoljeti, poka¬ 
zao si se, a bura pljeska pozdravljala Te iz redova 
Tvojih štovatelja. Pa i onaj dan, kad se završio 
posljednji čin Tvoje najveće drame — drame Tvo¬ 
jega života —, kad su posljednje zrake sunca na 
zalazu posljednji put cjelunule Tvoje razbarušene 
kose, a zavjesa se spustila, čekali smo nijemi, da 
nam se iza nje pokažeš. Ali ona se više nije mak¬ 
nula. Tebe je nestalo, a mi ostasmo nijemi i uko¬ 
čeni od prevelike boli; ostala je Tvoja ljuba i dje¬ 
ca bez ruke hraniteljke. Tvoji prijatelji bez Tvoje¬ 
ga dragog smijeha, bez utjehe i bez savjeta, a sav 
hrvatski narod bez odličnoga svojeg sina i neumor¬ 
noga radnika. Ali duh je Tvoj i onda lebdio nad 
nama, i onda si Ti nas neopazice promatrao i smi¬ 
ješio se, jer si se riješio briga, patnja, stradanja; 
odglumio si Tvoju tešku ulogu života i iznio stijeg 
pobjede. 


I dugo će vremena proći, dok ćemo do vječnoga 
počivališta ispratiti opet čovjeka, koji će u svojoj 
životnoj drami biti tako isklesan karakter, tako 
dosljedan, jak i ustrajan, kakav si bio Th — 

Pa zato i ono, kad smo Te ispratili u Tvoj novi 
stan, i nije bilo drugo nego gluma. Uistrnu Ti si još 
uvijek uz nas i s nama. Ti živiš u svojoj djeci i za 
njih. Namro si im najveću baštinu: svijest, da su 
djeca čestita oca, a to im je veće blago od imutka 
i bogatstva, koje im nijesi mogao namrijeti. Živiš 
u srcima svojih prijatelja, živiš u krvavoj historiji 
svojega ispaćenoga naroda, koji ce Tvoje ime ubi¬ 
lježiti uz imena svojih najođličnijih muževa, živiš 
u Tvojim djelima, u koja si ulijevao kaplje svoje 
krvi i pretakao svu svoju dušu. Duh Tvoj nije um¬ 
ro, uspomena Ti se ne će zatrti, a ime će se Tvoje 
predavati od pokoljenja pokoljenju: predavat će ga 
majka djeci kao ime uzor-čovjeka, učitelji učenici¬ 
ma kao uzor nastavnika, radnika i patriote, a pre¬ 
dat će ga djela Tvoja i izvan granica naše domo¬ 
vine, pa ćemo po njemu postati i mi slavni, jer će 
i strani narodi upoznati, kakovu djecu rađa mala 
prezrena Hrvatska, 

Pa i onda, kad će nestati svih nas, koji smo te 
tako rado sretali i slušali, i onda će poznija po¬ 
koljenja hodočastiti na Tvoj grob, kititi ga svježim 
cvijećem i zahvaljivati za sve ono, što si im u ba¬ 
štinu ostavio. I to će Ti biti barem neka naplata 
za sve one nepravde, za sav prijegor i patnje, koje 
si kao Hrvat, pjesnik, književnik i nastavnik podnio. 

Neka Ti ovo nekoliko redaka, Milane dragi, bude 
uime hvale za Tvoj rad u našem »Vijencu«, neka 
Ti ih uime hvale za sve Tvoje dobre savjete i na¬ 
uke, Znam, da ove riječi ni jesu kadre izreći ono, 
što želim, ali oprosti prijatelju, koji se mora kod 
svježega Tvojega groba, na kojem još nije pove- 
nulo darovano cvijeće, sprijateljiti s mišlju, da Te 
nema više među živima. 



Neka Ti je laka hrvatska gruda i vječna slava! 

t DR MILAN OGRIZOVIĆ 

11. veljače 1877, — 25. kolovoza 1923. 
Napisao: DR. MILE BUDAK. 


mi je namijenjena strahovita duž- 
— da govorim nad otvorenim gro- 
Milana Ogrizovića. 
ja sam joj se oteo; ja ni jesam imao 
srca ni smjelosti, da se prihvatim takova posla. 

Nad njegovim grobom možemo mi, njegovi naj¬ 
bliži — samo plakati, samo jecati, bolno i priguše¬ 
no jecati. 

Jer — on je bio čovjek prijatelj. Jer —- on je 
bio čovjek Hrvat. Vazda zanesen, vazda nasmijan, 
vazda pomirljiv, vazda Hrvat. 

Čovjek- prijatelj, čovjek- Hrvat. 

A to je, za naše prilike, najviše, što se može reći 
za jednoga čovjeka, čak i onda — kada je već mr¬ 
tav. I tada je to najviše. 

Vazda je bio takav, te smo bez razmišljanja 
osjećali, da on niti ne može nestati iz naše sredine; 
da smo mi, da je ova naša Hrvatska i Milan Ogri- 
zović nerazdruživi. No tajna je bojazan budila bol¬ 
na iskustva. I doista! 

Naglo, kao što naglo i neočekivano pukne stru¬ 
na na guslama; strjelovito, kao što se str jelovi to 
prolije zvijezda sa bistroga neba — tako naglo ne¬ 
stade njega, koji nam je bio najvredniji. 

»A1 sad vjerujem! 

Što uvijek sam se jadna bojala 
U sreći našoj tako mirnoj, lijepoj 
Ko jezero — da vihor ne dođe« ... 

I došao je. Ljubo Milanova! 

Došao je, i u svome kovitlaju progutao Tebi voj¬ 
na, nama druga, a Hrvatskoj ponajboljeg i naj¬ 
vjernijeg sina. 

Došao je strašni vihor, da se tako ne prekine 
krvava tradicija prerane smrti hrvatskih velikana 
pravaškoga duha Eugena Kvaternika, Ante Kova- 
čića, Eugena Kumičića, A. G. Matoša i Frana Ga- 
lovića; došao je vihor i progutao njega. 

Prava, dobra Hrvatska prosuzi krvavim suzama. 

Rođeni je književnik, rođeni pjesnik i rođeni 
radnik. Radio je neprekidno, pjevao" bez umora, 
stvarao bez odmora. U novinama, u revijama, u ka¬ 
zalištu, u odborskim sjednicama, u prijateljskim 
razgovorima — »ja stvaram i radim i onda, kada 
ne radim!« To je bio Milan Ogrizović. 

Počeo je pisati u svojoj najranijoj mladosti, a 
njegovi će,kazališni komadi ostati ponos i dika hr¬ 
vatske pozornice, i njegova će Hasanaginica pobje¬ 
donosno preći sva kazališta, na koje je — Hrvati 
budu znali donijeti. 


Dramatičar Ogrizović je bolji od Begovića, jači 
od Petrovića, nama bliži, hrvatskiji od Ive Vojno- 
vića; ubra do sada neviđene i najveće uspjehe 
kod naše kazališne publike. I tome se Ogrizoviću 
oduži nad grobom jedino »Narodno« kazalište u 
Zagrebu jadno i dostojno moguće — samo svoje 
današnje uprave i svojih današnjih predstavnika. 
Ne govorimo o članovima toga kazališta. Oni uči¬ 
niš e svoje. 

Nije zgodno, pišući o velikom pokojniku, dirati 
u male, sićušne nieđu živima, ali — iz prepuna 
srca govore usta. 

Ne mogu da odolim i moram reći: književnik bi 
volio i smatrao časnijim, da po zagrebačkim ulica¬ 
ma izvikuje »belega peska!« nego da govori nad 
grobom bilo kakvoga dramatičara u ime bilo ko¬ 
jega kazališta kao što je učinio predstavnik upra¬ 
ve »Narodnog« kazališta nad groboui Milana Ogri¬ 
zovića. Istina, sa većinom gospođe, koja tamo vedre 
i oblače, bio je naš Milan ljuti literarni boj i redov¬ 
no izvojevao pobjedu, a to je i jedno i drugo za to, 
što je on bio vazda Hrvat pravaš, a za hrđe i glu¬ 
pane pravašem biti znači biti glupanom; za sluge 
svih vlada znači to biti tuđim izmećarem; a za 
ljude, koji to doista jesu, znači to — boriti se prije 
svega za pravo i pravicu svojega hrvatskoga na¬ 
roda, a onda za pravo i pravicu, bez obzira na či¬ 
joj su oni strani. 

To je pravaštvo Mlade Hrvatske, to je bilo pra- 
vaštvo i Milana Ogrizovića, koje je najsjajnije, 
najčasnije i najhrvatskije pokazao u srpskom Beo¬ 
gradu za vrijeme tuđinske okupacije. 

Stoga i s takoga naziranja doživljavao je Milan 
Ogrizović — jedine svoje literarne neuspjehe i 
ujedno ovjenčao svoje ime neprolaznom slavom i 
lovorom pravoga čovjeka i pravoga Hrvata. 

Slava njemu! — kliče mu u prvom redu njegova 
Mlada Hrvatska, a onda, jednodušno, gromkim 
glasom cijela hrvatska Hrvatska. 

Kad je za uzdarje za svoje pravaško, za svoje 
hrvatsko, za svoje jugoslavensko, za svoje slaven¬ 
sko djelovanje u okupiranom Beogradu bio od 
oslobodilačke, bratske beogradske vlade kao pro¬ 
fesor u naponu svoje snage bez istrage, bez obraz¬ 
loženja i — naravno — bez ikakove krivice umirov¬ 
ljen, rekao je posve mirno, zajedljivim glasom: 

»Slava njima!« 

Ta će se uspomena, uz njegovu slavu, spominjati 
na njegovu grobu tako dugo, dok to isto ne izusti 
i srpski Beograd: 

Snimka iz ateliera »Tonka« 


t Dr. MILAN OGRIZOVIĆ. 


Slava njima! 

Istom danas, kad ga više nema medu nama, vi¬ 
dimo, koliko je mjesto ispunjavao u hrvatskoj knji¬ 
ževnosti i u hrvatskom društvu. 

Ali — vrijeme kule niz kotare gradi, vrijeme 
gradi, vrijeme razgrađuje. 

Ljuta će se rana preboljeti, a ostati svijetla 
uspomena u hrvatskome narodu na njegova milje¬ 
nika, no imade duša, koje će za njim do svojega 
vijeka bolovati. 

Mi smo ga istinski ljubili, mi iskreno plačemo 
nad njegovim grobom, ali — što je to sve naprama 
Tvojoj svetoj tuzi, vjerna Ljubo Milanova, i na¬ 
prama Vašem jadu, četvero siročadi male?! 

»Zbogom, djeco moja! 

Dosada ste vi imali babu, 

A sada ste redom svi sirote. 

I ti zbogom, moj nejaki sine! 

Nigda babu ne ćeš ugledati! 

Nigda, nigda!« 


Nigda više, ali za to ne zaboravite, da ste vi 
oni, sitna djeco, da si Ti prvi, nejaki sine Milanov, 
koji morate dokazati, da Milan Ogrizović, čelik 
značaj, čelik Hrvat pravaš u Vama i nadalje žive 
i da je imao iza sebe koga i ostaviti osim svojih 
divnih pjesničkih djela. 

A Ti, ljubo Milanova, utri suze svoje suzom ci¬ 
jeloga roda hrvatskoga i dokaži siročadi svojoj, da 
si im Ti — nana i babajko, vrijedna muža još vre¬ 
dnija žena, plemenita majka dobre djece. 

Tim će svijetla uspomena biti još svjetlija! 

Već su hiljade i hiljade proplakale gledajući 
divnu Hasanaginicu, najljepše djelo hrvatske dram¬ 
ske umjetnosti, a nad Ogrizovićevim grobom pro- 
plaka cijeli hrvatski narod, koji ne će i ne smije 
zaboraviti, da iza mrtva Milana ostadoše njegove 
sirotice s neprocjenjivom baštinom časti i ponosa, 
ali — bez baštine za trgovce. 

Snivaj mirno, Milane dobri, dobri čovječe, divni 
prijatelju, čestiti rodoljube! 

V I J E N A C« 


t DR MILAN OGRIZOVIĆ 

Napisao prof. LJUBOMIR MAŠTROVIĆ. 


je pisati o prijatelju odmah po- 
njegove smrti, a bez sumnje je 
5 teže pisati o prijatelju, kojega 
rod još za njegova života sma¬ 
trao jednim od najboljih svojih sinova. A takav je 
bio dr. Milan Ogrizović ! 

Ipak ne mogu odoljeti srcu, a da o pobratimu 
Milanu ne napišem par redaka ne, da ga veličam, 
jer to čine njegova djela, nego da čitateljima »Vi- 
jenca«, hrvatskim obiteljima i hrvatskoj mladeži 
pokažem, koliki je gubitak hrvatski narod pre- 
trpio smrću Milana Ogrizovića. Taj je gubitak 
za našu generaciju nenadoknadiv. Hrvatski narod 
nema danas nasljednika Ogrizoviću ni u književ¬ 
nosti uopće ni u drami napose; naknade za ne¬ 
stanak Ogrizovića ne će naći ni Matica Hrvatska 
ni Društvo hrvatskih književnika ni Braća hrvat¬ 
skog zmaja ni Društvo hrvatskih profesora niti 
ijedna hrvatska revija. Nikada »Dom i Svijet« ne 
će dobiti onako spremna urednika, kakav je bio 
Milan Ogrizović, a hrvatsko kazalište u Zagrebu 
dugo će čekati, dok dobije Ogrizoviću dorasla 
prigodnog predavača i dugogodišnjeg marljivog 
lektora i zapravo — dramaturga, premda taj na¬ 
slov nije imao. 

Hrvatska žurnalistika izgubila je s Ogrizovićem 
duhovitog i plodnog pisca feljtona i kcserija, a 
humoristična biblioteka nasmijanog šaljivdžiju i 
peckavog satirika. Naša dječica nemaju više na 
životu svoga pjesnika i pripovjedača, auktora 
»Zlatokosog kraljevića« i dječjih priča. Mladi pje¬ 
snici izgubiše brižnog učitelja i blagog i opreznog 
kritika, hrvatski glumci stari i mladi traže svoga 
dobrog prijatelja i vodiča Milana Ogrizovića. 
Nema ga ! Nestade ga najednom iz naše sredine ! 

»Tijelo mi je istina pod zemljom 
Bez svijesti, ali nisam sasvim umr’o. 

Jer duh mi je još uvijek tu na zemlji 
I svezan — s vama !« 

To nam za utjehu dovikuje pjesnik »Objavljenja« 
i obećaje, da će opet u novim pokoljenjima k nama 
doći kao »dijete mira« i nosilac »nove ljubavi i 
oprošten ja«. 

Iz hrvatske politike nestalo je s profesorom i 
dramatikom Ogrizovićem i jednog čvrstog, ali 
skromnog narodnog borca. Ogrizović u politici 


Mjcsešina sja 
Mrtav konja ja, 

Je li te, dušo, stra'?! 

(Ogrizović; Objavljenje). 

nije bio grlat kao u književnosti, ali je zato bio u 
svojim političkim načelima ustrajan i nepokolebiv, 
u borbi odvažan, a u tihom političkom radu us¬ 
trajan kao crv. I baš je zato dr. Ogrizović bio 
strah za protivnike hrvatstva i zato je od raznih 
starih i novih vlada bio proganjan . Progoni su 
našeg Milana samo čeličili, i njegov svijetli značaj 
kao čovjeka i Hrvata ostao je neokaljan. Za na- 
nešeno zlo i nepravdu nikada se nije osvećivao, 
pa ni onda, kada je bio u prilici, nego je naprotiv 
za zlo odvraćao dobrim. Odlika pravog Hrvata ! 

I mnoga srpska obitelj u Beogradu morala je sa 
žalošću primiti vijest o smrti dra. Ogrizovića, svo¬ 
jega dobročinitelja za vrijeme austrijske okupacije 
u Srbiji. 

❖ 

Uskočki grad ponosan je svojim odabranim si¬ 
novima, svojim Pavlom Ritterom Vitezovićem, Sil- 
vijem Str. Kranjčevićem, Vjenceslavom Novakom 
i Milanom Ogrizovićem. Svaki je od tih obrađivao 
drugu vrstu književnosti, ali je svaki od njih svo¬ 
jim radom i obogatio našu hrvatsku literaturu. 

Premda je Ogrizović pisao i novele mističkog i 
humoristiškog sadržaja, premda je pjevao i pjesme, 
ipak je središte njegove stvaralačke snage bila 
drama. Pisao je i kritike, ali ne profesorski, 
premda je bio profesor po zanimanju. 

U njegovim kritikama i uopće književnim ocje¬ 
nama i prikazima nijesi mogao naći ni zere uko¬ 
čenosti i pedanterije. Ogrizović kao kritik nije 
mogao zatomiti u sebi pjesnika elastična i širokih 
pogleda. 

God. 1920. slavili smo 25-godišnjicu književnoga 
rada Milana Ogrizovića. Doduše proslava bijaše 
vrlo skromna, ali srdačna, intimna. Milan je tada 
bio zadovoljan i ganut, pak je pripovijedao, kako 
je g. 1895. kao đak osmoga razreda gimnazije u 
Gospiću počeo surađivati u pravaškom »Hrvatu«, 
i tada se javio prvom svojom pjesmom, da onda 
na sveučilištu nastavi pisati crtice u »Hrvatskom 
Pravu« i »Hrvatskoj«. 

Prilike u našoj domovini bile su g. 1920. tako¬ 
ve, da se nije mogla 25-godišnjica književna djelo¬ 
vanja Milana Ogrizovića proslaviti u velikom 
stilu kao narodna slava, premda bi to Milan bio 
zaslužio. Nije proslava pala u zgodno vrijeme, Voj- 
nović je bio bolje sreće ! Ali zato, da i od strane 

tadanje banske vlade bude dr. Ogrizović nagrađen, 
ban Tomljenović prisilno ga umirovi kao profe¬ 
sora još zdrava i krepka. Milan je slegnuo rame¬ 
nima, zatomio ogorčenje i dao se na posao, da 
prehrani svoju brojnu obitelj. Kada sam u novi¬ 
nama čitao, da je umirovljen, pisao sam mu. Od¬ 
mah mi fe odgovorio : »Proči će naskoro i ovo 
pašovsko ludovanje. Ja ću se u službu opet vratiti 
čiliji i zanosniji. Malo odmora mi je trebalo, jer 
baš radim na jednoj drami. Moga progonitelja će 
nestati iz banskih dvora i s vremenom nestat će 
i svake spomeni na nj, a tada ćemo mi biti naj¬ 
življi, a među vama dakako i ja. Mene ne će ne¬ 
stati kao Tomljenovića !« — Proročanski odgovor, 

I uistinu Ogrizović se vratio u službu, kada je 
Tomljenović ostavio banske dvore. Milan je još 
živ među nama, živi u svojim djelima, jer »imade 
mrtvaca vječno živih« (A. G. Matoš). 

Ni Milanova djela nisu ostala pošteđena od ko¬ 
jekakvih progona službenih i neslužbenih. »P r o- 
k 1 e t s t V o«, jedno od najboljih i najsnažnijih 
djela Ogrizovićevih, bilo je cenzurom zabranjeno, 
te se Milan, da izbjegne velikim neugodnostima, 
javno odrekao autorstva i prenio ga na Andriju 
Milćinovića, koji mu je pomogao sabrati potrebitu 
građu za tu dramu iz Tkalćićevih Spomenika grada 
Zagreba. I do danas se ta drama nije prikazivala, 
premda o njoj dr. Drag. Prohaska, koji inače iz po¬ 
litičkih motiva nije bio dobro raspoložen prema 
Ogrizoviću, po Nehajevljevu članku u »Savreme- 
niku« piše ; »Nema drame jačega sadržaja i na- 
rođnije od ove. Cijela naša književnost ne poznaje 
djela, koja se ne preživi ju ju brzo: Schillerov Don 
Carlos, Victor Hugov Torquemada, Gutzkovljev 
Uriel Acosta, Ibsenov Preko naših sila, Dostojev- 
skoga Legenda o Velikom Inkvizitoru, Tolstoga 
Uskrsnuće i još stotina drugih« . 

Velebna dramatizacija Mažuranićeva epa 
»Smrt Smail-age Čengića« također je 
bila zabranjena poslije premijere u Hrvatskom ka¬ 
zalištu god. 1919. Ili bolje : Ivan Mažuranić po¬ 
slije sloma Austro-Ugarske bi zabranjen. Sudbina 
jarac ! 

I naša kritika bila je vrlo nesklona Ogrizoviću. 
a to znači, da je bila neobjektivna. Ogrizovićeva 
djela ocjenjivalo se kod nas u većem dijelu naše 
štampe prema stranačkom raspoloženju. U tome 
je Ogrizović doživio sudbinu Jenija Kumićića ! 

Prva Milanova drama »D a h« nije bila od kritike 
shvaćena, a isto se može reći za »G o d i n u lju¬ 
bavi« (4 aktovke]. »B a n o v i ć S t r a h i n j a« 
nije bio dobro primljen od dnevne kritike, jer mu 
je auktor bio ljudi opozicionalac. A kod ocjenji¬ 


vanja epohalne - drame »Car Dukljanin«, 
snoviđenja »Objavljenje«, te uspjelih drama 
»U Bečkom Novom Mjestu« i »Vučina« 
kritici su se dali zavesti što zavišću što strančar- 
stvom. Jedino popularna dramatizacija narodne 
balade »H a s a n a g i n i c a«, koja je Ogrizoviću 
pronijela ime i u strani svijet, ostala je od nesa¬ 
vjesnih kritika donekle pošteđena. — »Propast 
kraljeva hrvatske krvi«, što je napisao 
u društvu gđe Marije Kumićić (gđa Kumićić pova¬ 
dila je iz romana »Kraljica Lepa« prizore za četiri 
prva čina, a Ogrizović je V. čin napisao samostal¬ 
no) ima više teatralnu vrijednost nego literarnu. 
Ogrizović se istaknuo i kao spretan libretista 
(»Lopudska sirotica« i »Minka«). U svome knji- 
književnićkom radu nailazio je na silne zapreke, 
klipove su mu bacali baš oni, od kojih je imao oče¬ 
kivati samo potporu i saradnju. To je on i te 
kako dobro osjećao i to ga je boljelo, ali jak du¬ 
hom znao se uzdići i preko svega toga prolaziti 
jetkom- ironijom, a i tada je bio velik. U ironiji i 
satiri nalazio je također svoj genre, kao i u mi¬ 
stici i romantici. Dokaz zato su: Vanjini feljtoni i 
koserije, a napose »Trgovina ideja« i »N o- 
va trgovina ideja«, što je napisao u društvu 
sa svojim ponajboljim prijateljem i zemljakom 
Zvonimirom Vukelićem (Zyr Kapula). 

Misleći na sve ono, što je naš Milan pretrpio u 
svom književnom radu, pada mi na pamet njegov 
»Nepoznat«, u kojem je opisao sudbinu Va- 
troslava Lisinskoga. Tamo Udes anahrcnistićki 
veli Lisinskome: 

Potomstvu, će se jednom vratit stid ; 

Prekapat će se po starinama, 

Sa slavljem će se »Porin« pjevati. 

I klicat će se davno mrtvom : slava ! 


Tek . .. treba za taj Uskrs — Golgotu 
Na ovom svijetu. Treba vita krila 
Polomiti i biti bićevan 
Od svjetine i žute zavisti. 

Pod križem bijede sedam puta pasti 
Izgubit zanos i ojadit dušu, 

A onda umrijet' napušten, nepoznat. 

Počivat u grobu zaboravi. 

0 u tom su Hrvati veliki: 

Podarit živa trnjem dnevne »zlobe«, 

A mrtva krasnim cvijećem »ljubavi«. 

Ogrizović nije umro nepoznat i napušten, ali 
su mu vita krila lamali, bićevali su ga i zavišću 
ga mučili, padao je i on pod križem bijede i bio 

darivan trnjem dnevne zlobe ! — Ogrizović je 
umro, da postane velik i slavan. Drukčije u Hr¬ 
vatskoj ne ide ! 

* 

Mistika i duševna ljubav, borba protiv vanj¬ 
skog, materijalnog svijeta, preziranje puti i veli¬ 
čanje duše, slavljenje prekogrobnog života, to je 
bio Ogrizovićev užitak. 

»-—. — Da znaš 

Zemaljsko, kako sve je sitno, prazno 
S visina ovih. Ti si tamo dolje 
U sjeni pravog bivanja — u mraku.« 

(Iz »Objavljenja«.) 

Ogrizović je u svojim djelima apostol mira i 
miroljubivosti, oprošten ja i nove ljubavi, protiv¬ 
nik rata i klanja. 

U »0 b j a V 1 j e n j u«, koje je po mome sudu 
njegovo najveće djelo, otkrio nam je Ogrizović 
svu svoju nježnu dušu i svoje čeznuće, da oslobodi 
duh »tjelesnih ljusaka« i da uživa prekogrobni ži¬ 
vot, odakle imadu doći »drugi ljudi«, da nam »do¬ 
nesu trajni mir, da nikad više — Brat na brata ne 
ustane i da kraljevstvo — Na zemlji svoje 
osnuju.« 

Ogrizović vjeruje u seobu duša ; 

»Ko dijete mira — i ja ću se roditi 
U svome sinu opet, da bi ljude 
Otkupio za uvijek Vječnosti, 

U ljubavi med svima narodima.« 

Raspravljali smo jednom o Vergilijevoj »Ene- 
idi«, i Milan je uživao u VI, pjevanju »Eneide«. — 
»Prizor na elizejskim poljanama«, govorio mi je, 
— »na mene je učinio takav dojam, da ga se ni 
danas ne mogu otresti. I već kao đak u VII. r. 
počeo sam razmišljati o tom prekogrobnom životu, 
a onda je tek došao moj Ibsen,« — Spomenuh to, 
da se vidi prvi i pravi utjecaj na Ogrizovićevo mi¬ 
šljenje o prekogrobnom životu i o duševnoj za- 
feđnici. 


Ogrizović kao i njegov mlađi prijatelj i učenik 
pok. Fran Galović, neprestano snatri o preko¬ 
grobnom životu, naginjući k mistici i okultizmu. 
Od prvih njegovih crtica koje su izlazile u »Kolu 
M. H.« i u »Prosvjeti«, kao i od prve njegove dra¬ 
me »Dah«, pa kroz »Hasanaginicu«, »Prokletstvo« 
i »Nepoznatog« sve do »Objavljenja«, gdje je do¬ 
šao do vrhunca, neprestano se povlači jedna nit 
mistike, »dah neumrlosti, dah raja«. 

Prava ljubav ne traži Ijubovce, nije joj milova¬ 
nje glavno, nego »nešto drugo, nešto . .. više . .. 
više !« (Hasanaginica). Šta je to »nešto više«, 
obradio je u »Objavljenju« : 

... Za ljubav, što se ljubi preko groba, 

A to je ona prava, najveća ! 

Jer ako vam je život bio ovdje 
Na zemlji samo jedan, svezan, isti. 

Tad duša dušu ne će ostaviti-« 

Da tu pravu i čistu ljubav prikaže što snažnije, 
upotrijebio je pisac telepatijsko, sredstvo općenja 
muža sa ženom u snu, koja je počinila materijalnu 
nevjeru. — »Objavljenje« je takvo djelo, koje se 
dade više puta s užitkom pročitati, a da svaki put 
čovjek nađe u njemu nešto novo i da se iza sva¬ 
koga čitanja osjeća lakim i plamenitim u duši. 

Tim svojim djelima zaslužio je Ogrizović da 
bude smatran hrvatskim Ibsenom. 

* 

Evo me, Milane, pri koncu ovog čednog član- 
čića o Tebi, Tvoj obilni i veliki rad zaslužuje 
mnogo, mnogo više, i to će doći. 0 Tebi će se pi¬ 
sati studije i debele knjige. 

Tko će nam, Milane, sada dočaravati »onaj 
svijet«, tko će nas učiti onoj čistoj, pravoj ljubavi, 
koja ostaje i preko groba? A je li i danas Tvoja 
ljubav kod nas, kod Tvojega naroda? Naša kod 
Tebe jest! 

Umirao si, Milane, ostavio nas si, a 

Je li te. Mile stra?! 


PATNIKU 


^T^ko se tuži na veliko breme, 

-*■ Jer u svijetu zli ga udes prati, 
Nek se tješi, da za koje vrijeme 
Bog će dragi naplatu mu dati. 


Tijelo slabo teret ne podnosi. 
Jer toliko snage ne imade. 
Ali duša, koja tugu snosi. 
Velika je, jer izdržat znade. 


Tko se znade snaći u nesreći, 
Kad na stazi života je sretne. 
Taj će moći mirne duše reći 
Da je junak i glave pametne. 


Milutin Bertić. 

t VATROSLAV JAGIĆ 


ROĐEN 6. SRPNJA 1838. U VARAŽDINU, UMRO 5. KOLOVOZA 1923. U BEČU. 

Napisao dr. FRANJO BUČAR. 


AGIĆEVA obitelj potiče iz Bosne 
odakle se jedan rod naselio u Ivanić, 
a iz Ivanića u Zagorje kraj Zajezde, 
gdje postoji još danas Jagićev Breg. 
Nekoji od tih Jagića su se preselili u Varaždin, te 
je Vinko Jagić ćižmar bio ocem Ignaca ili kasnije 


prekrštenog Vatroslava. Mati Ana bila je od obi¬ 
telji Kraljeka, koji su se također doselili iz Zagorja 
u Varaždin. Majka je imala dva brata svećenika, 
koji su dolazili u kuću, te je otac Jagićev odredio, 
da mu i njegov najstariji sin bude svećenikom. 
Prvu je obuku dobio od majke, te je već sa šest 




t Dr. VATROSLAV JAGIĆ. 


godina znao pisati i čitati, a god. 1844. stupio je 
već u prvi razred. Uz hrvatski učio je i njemački, 
u čemu baš nije napredovao, te je morao još i kod 
kuće učiti. Poslije svršene pučke škole polazio je 
Jagić gimnaziju u Varaždinu, koju su imali fra¬ 
njevci, a bila je razdijeljena na šest razreda. Obuka 
je bila na latinskom jeziku, te je Jagić uz njemački 
i hrvatski naučio perfektno pisati i čitati latinski, 
a kasnije i grčki. U I. razredu učio je Jagić i ma¬ 


džarski, s kojim se jezikom doskora prestalo. 
Uoči 48. godine Jagić i njegova obitelj pristade 
rano uz ilirizam, te se već desetgodišnji Nacek 
oduševio za hrvatski jezik. God. 1850./51. svršio 
je Jagić s dobrim uspjehom treći gimnazijalni raz¬ 
red ili gramatiku, našto ga je mati kao trinaest- 
godišnjeg dečka poslala u Zagreb, gdje je bila gim¬ 
nazija već po novoj osnovi s osam razreda. Rodi¬ 
telji Jagićevi nisu imali sredstva, da ga školaju u 

Zagrebu, te je zauzimanjem poznatog svećenika 
Mlinarića bio mali primljen u nadbiskupski orfa- 
natrofij, Mlinarić ga je ujedno s materom poveo u 
Zagreb i predstavio nadbiskupu Hauliku, S orfa- 
natrofcima polazio je Jagić staru i jedinu tada 
gornjogradsku gimnaziju. Jagić je držao, da već 
znade grčki, Jer je općio u Varaždinu s nekim 
grčko-pravoslavnima, te je od njih naučio i što¬ 
kavski i ćirilicu. Sav se prepao, kad je vidio, da 
to nije grčki, što on znade, te je već htio pobjeći 
kući u Varaždin. Njegov je bijeg bio osujećen, te 
je mali ostao u Zagrebu i doskora naučio i stari 
grčki jezik. Sada se ujedno počeo pisati Vatro- 
slavom i Ognjoslavom. Profesori Jagićevi bili su 
Babukić, Mažuranić, Premru, Bradaška, Macun, 
Veber, Torbar, Matunci, Golub, Kiseljak i Nagel, 
sami poznati profesori i pisci školskih knijga. U 
to vrijeme se opet kušalo germanizirati naše gim¬ 
nazije, te je poslije latinske i hrvatske obuke na¬ 
stupila njemačka, što je za profesore i za učenike 
bilo dosta teško. Haulik je bio također veliki 
germanizator, te je odredio, da VII. i VIII. razred 
iz orfanatrofija ne polazi; više javnu gimnaziju, 
nego da bude prislonjen uz bogosloviju, kamo je 
pozvao same Nijemce iz Tirola za profesore. Jagić 
se bio već u to doba stao interesirati za ilirski i 
slavenski pokret. Đaci su onda u orfanatrofiju 
držali oko 20 primjeraka »Nevena«, a i sami su 
izdavali hrvatski đački časopis »Mirierva«, koji je 
izlazio svake subote. Jagić je tada već počeo 
učiti i češki, a stao je čitati i srpske knjige, te se 
stao zanimati za ostalo Slavenstvo. Upute mu je 
đavao njegov profesor Macun, te je Jagić mogao 
već tada čitati Safaržikove »Starožitnosti« u ori¬ 
ginalu. Ujedno si je nabavio i češkii gramatiku te 
češko-njemački riječnik. U VII. razredu nije htio 
poći u sjemenište, te je ostao u Zagrebu uz pomoć 
oca, kojeg je konačno nagovorio, da ne će u sve¬ 
ćenike, te je na to privolio, pošto se već njegov 
mlađi sin Ivan odlučio, da postane svećenikom. 
Mati ga je pomagala u tome, a i direktor Premru 
bio mu je na ruku, te ga je namjestio u kuću go¬ 
spođe Strupi, koja je imala posebnu školu za dje¬ 
vojčice, te je imala dva sina, koje je Jagić imao 
podučavati, i jednu kćerku, kojoj je tada bilo de¬ 
set godina i koja je pomagala u kućanstvu. Na taj 
je način Jagić svršio VII. i VIII. razred u Zagrebu. 

Kako su se onda gimnazije počele reformirati 
na osam razreda, trebala je država mnogo učitelja, 
te je davala stipendije onima, koji su gimnaziju 
dobro svršili. Jagić je svršio gimnaziju s odlikom, 
te je na nagovor Premrua predao također molbu 
za takav stipendij, te je dobio najprije 200, a poslije 


300 forinti za bečko sveučilište. U Beču je oda¬ 
brao Jagić studij klasične filologije, te je slušao 
latinski kod Hofmana, a grčki kod Bonitza. Jedan 
semestar slušao je i glasovitog Eitelbergera : Gra¬ 
đevni stil kod Grka i Rimljana. Istome je po pre¬ 
poruci Miklošića preveo Kukuljevićev »Slovnik 
umjetnika jugoslavenskih«, jer se interesovao za 
dalmatinsku umjetnost. Jagić se međutim stao 
vrlo zanimati i za Slavenstvo, te je polazio redo¬ 
vito kavanu u Singergasse, gdje su bili mnogi sla¬ 
venski dnevnici, a kamo su zalazili osim Hrvata te 
Slovenaca i Česi. Uz klasičnu filologiju slušao je 
Jagić ex privata diligentia i Miklošića, i to : sla¬ 
vensku gramatiku, glagolsku književnost, slaven¬ 
sku palografiju, literarnu historiju, kroniku Nesto- 
rovu i drugo. S Miklošićem je Jagić u Beču mnogo 
općio, što je bilo važno za razvoj slavistike kod 
njega, te je na njegovu preporuku prepisao za 
Daničića iz dvorske biblioteke stari rukopis »Ži¬ 
vot sv. Save ili Simeona«. Kroz velike praznike 
prvih dviju godina pošao je Jagić u Varaždin, dok 
je treće godine ostao u Beču, te se pripravljao za 
ispit. 

Nakon svršenog trienija Jagić je zatražio sti- 
penđij još za jednu godinu, da učini ispit i da mu 
se rezervira mjesto na gimnaziji u Varaždinu. 
Tada je napisao i svoju prvu radnju i to u »Narod¬ 
nim Novinama« god. 1859. br. 37—39 ; »Quomodo 
scribamus nos ?« braneći zagrebački »ah«. Druga 
njegova radnja bila je recenzija Kurelčeve »Reci¬ 
mo koju« u br. 216—^222. »Narodnih Novina« od 
god. 1860. U oktobru g, 1860. bio je već namje¬ 
šten na zagrebačkoj gimnaziji kao suplent, a po¬ 
četkom god. 1862. oženi se Sidonijom Strupi. Ja¬ 
gić je predavao deset godina na zagrebačkoj gim¬ 
naziji i to poglavito klasične jezike, a koji put i 
njemački te hrvatski i staroslavenski. God. 1860. 
predložio je tadanjem školskom vijeću, da se 
uvede starohrvatski jezik kao obligatan predmet, 
a god. 1864, bio je izabran u komisiju za termino- 
logijski riječnik. God. 1861. napisao je u gimna¬ 
zijskom programu raspravu »Pabirci po cvijeću 
našeg narodnog pjesništva«, gdje je već pledirao, 
da Hrvati dobiju svoje sveučilište i đa^ osnuju znan¬ 
stvenu akademiju, a hrvatske narodne pjesme 
prispodobio je s Homerovim. U to vrijeme pre¬ 
stanka apsolutizma Jagić je sve svoje sile posve¬ 
tio hrvatskoj knjizi, te je bio među utemeljite¬ 
ljima Književnika i Akademije, gdje je bio glavni 
saradnik i inicijator uz Račkoga. God. 1865. izdao 
je na nalog hrvatske vlade »Hrvatsku gramatiku« 
a naredne godine »Primjere« ili hrestomatiju te u 
Riegerovu »Naučnom Slovniku« oveći članak 


/6S 



Godina I. 


VIJENAC 


Knjiga IL, 6, 


»Jihoslovane«. U akademijskim izdanjima prvih 
godina u Radu, Starinama i Starim piscima stao 
Je Jagić neumorno da radi, no smetala ga je škol¬ 
ska dužnost, a vlada mu nikako nije hjela dati 
dopust u naučne svrhe, makar da je međutim bio 
već imenovan članom Filološkog društva u Petro- 
gradu. Naučne Akademije u Petrogradu, Arheo¬ 
loškog društva u Moskvi i Srpskog učenog društva 
u Beogradu te postao i počasnim članom Matice 
Srpske u Beogradu, Ujedno je bio i među prvim 
pravim članovima Jug. Akad. u Zagrebu (1866.). 

Međutim je nastala u Zagrebu jedna politička 
afera radi Davida Starčevića, uslijed koje su dese¬ 
torica njegovih drugova profeisora na ^mnaziji 
protestirali, da Starčević ostane i dalje profeso¬ 
rom. Vlada je na to Jagića i njegove drugove ot¬ 
pustila iz službe, te je on, kojemu su međutim 
umrli roditelji, ostao bez ikakvih sredstava sa že¬ 
nom i dvoje djece. Sada ga je Jugoslavenska Aka¬ 
demija imenovala svojim drugim tajnikom, te mu 
je tako osigurala bar nekakovu egzistenciju. Iste 
god. 1870. došao je slučajno u Zagreb ruski uče¬ 
njak prof. Sreznjevski, koji je putovao Jugosla¬ 
vijom te je dobro poznavao Jagićev rad. On je 
isposlovao, da ga je petrogradsko sveučilište ime¬ 
novalo začasnim doktorom slavenske filologije, 
uslijed česa je Jagić mogao postati sveučilišnim 
profesorom u Rusiji. Slučajno je bilo prazno je¬ 
dno mjesto na sveučilištu u Novorosijsku u Kau- 
kaziji, gdje bude Jagić odmah imenovan izvan¬ 
rednim profesorom zagovorom, Bogišića i Srez- 
njevskoga. Pa savjetu Miklošića zatraži međutim 
Jagić od ruske vlade stipendij na jednu godinu 
dana za Lipsko, da se usavrši u sanskrtu i da po¬ 
stane doktorom filozofije, što mu je i pošlo ^za 
rukom. Ujedno je Jagić nastavio studije u Berlinu 
i Petrogradu, te je bio imenovan redovitim profe¬ 
sorom na sveučilištu u Odesi g. 1872. U Berlinu 
je Jagić ujedno potakao ideju, da se na tamošnjem 
sveučilištu podigne katedra za slavistiku, što je 
bilo i provedeno, te je god. 1874. dobio Jagić po¬ 
ziv na berlinsko sveučilište. U isto vrijeme se 
ujedno osnovalo i zagrebačko sveučilište, te su 
ga prijatelji i vlada zamolili, da dođe u Zagreb. 
Kako mu vlada nije htjela uračunati prijašnje go¬ 
dine, koje je bio sproveo na zagrebačkoj gimna¬ 
ziji, odulčio se za Berlin, gdje je opet stavio uvjet, 
da se imade zavesti stolica općenite slavistike, a 
ne samo za poljski jezik, kako su tamo tražili. U 
to vrijeme radilo se i o oslobođenju Bugarske od 
turske vlasti, koje je zainteresiralo cijelu Europu, 
te je i Jagić u Berlinu održao jedno javno preda¬ 
vanje o bugarskom narodu, jeziku i literaturi. 


Najviše ga je boljelo, da je u Berlinu imao vrlo mali 
broj slušača, pa je došao na ideju, da utemelji sla¬ 
venski časopis na njemačkom jeziku, i da tako 
pomogne raširenju slavistike i slavenskog pitanja 
i među Nijemcima. Tako je god. 1875. započeo iz¬ 
davanjem glasovitog Arehiva za slavensku filolo¬ 
giju, koji je uređivao do god. 1914. Kada je god. 
1880. umro prof. Sreznjevski u Petrogradu, bio je 
Jagić pozvan na njegovo mjesto u Petrograd. Iz 
Berlina su ga nerado puštali, te ga je na odlasku 
imenovala carska berlinska akademija svojim čla¬ 
nom dopisnikom, dok je u to vrijeme bio izabran 
i članom Učenog društva u Pragu, članom Aka¬ 
demije u Krakovu te hrvatskog arheološkog mu¬ 
zeja »Siscia«. 

U Petrogradu je Jagić imao mnogo slušača. Tu 
je općio sa Smimovom, Pipinom, Veselovškim, 
Grotom, Lamanskim i mnogim drugim ruskim uče¬ 
njacima, te je god. 1881. postao pravim članom 
ruske carske akademije, kod koje je sad počeo i 
mnogo surađivati, a god. 1886. preuzeo je i redak¬ 
ciju »Izsljedovanija po ruskom jaziku«. Međutim 
je poslije smrti Miklošića ostala prazna stolica 
slavistike na sveučilištu u Beču, koju su odmah 
na to ponudili Jagiću. Jagić se poglavito radi 
toga odlučio da ode u Beč, jer klima nije prijala 
njegovoj obitelji, i da bude bliže svojoj domovini. 
U jesen god. 1886. započeo je Jagić svojim preda¬ 
vanjima u Beču, gdje je bio profesorom do god. 
1908., kada je po zakonu, navršivši 70. godinu i 
odsluživši .još jednu počasnu godinu morao poći u 
mirovinu. Tu je Jagić ostao u svom stanu u VIII. 
okružju, Kochgasse br. 18. do svoje smrti, udo¬ 
mivši se sasvim u Beču u svojoj obitelji, sjedeći u 
sveučilišnim knjižnicama, radeći na slavistici do 
kratko vrijeme prije svoje smrti. Svojoj domovini 
se nije nikada otuđio, ako mu i nisu bile po volji 
političke prilike, kako su se razvijale u Hrvatskoj 
u madžarskoj eri, te je često dolazio u svoj Va¬ 
raždin i Zagreb te uopće u Hrvatsku, ne samo iz 
Beča i Berlina, već i iz daleke Rusije. Posljedni 
put bio je u svojoj domovini god. 1914., a kasnije 
kako bi i bio rado još vidio svoju domovinu, nije 
mu bilo više moguće od starosti i bolesti. Zato je 
zaželio da bude beir pokopan u svojoj domovini 
i u rodnom gradu Varaždinu, koja mu se želja i is¬ 
punila potporom naše vlade, koja ga je dala na 
državni trošak prevesti iz Beča u Varaždin, gdje 
je pokopan na vrlo svečani način uz svoju lju¬ 
bljenu ženu, koja je umrla nekoliko godina prije, 
te ga dočekala u prekrasnoj obiteljskoj grobnici, 
koju je izradio jedan ljubljanski umjetnik. 

(Svršit će se.) 

SELSKI PROROK 

Predstava u 3 čina iz hervatskoga života. Napisao Dr. ANTE STARČEVIĆ. 

Po originalnom rukopisu iz god. 1852,. priopćuje prof, LJUBOMIR MAŠTROViĆ. 


č IN III. 

Prizor 1. 

(U voćaru Štedićkinu) 

StojaniMilica. 

Stoj. Veliš torba? 

M i 1, Jest, torba je letila po svoj kući, dok ju 
on sam nije ustavio. 

Stoj. Da se to zbilja dogodilo. 

M ii. Općenito se govori. 

Stoj. Ali torba! 

M i 1. Kad ti kažem, u Barletinu kod Marka Bla- 
goevića. 

Stoj. Makar da bi mi to kazao sveti Jevrem, 
ja još ni onda ne bi verovao. 

Mil. A ona veruje kao u sveto pismo. Verujem 
i ja, jer vidim, da onaj čovek nije sam. 

Sto j. Muči, bluno, da ti se nesmejem. Njega je 
bog već davno ostavio, a vrag mu se nemari ula¬ 
givati, jer će ga i bez leća imati. On nije za drugo, 
van da kojekakve lud jake vara. Ja bi se prisegao, 
da je sve ono istina, štogod je o njemu Grujo ka¬ 
zao. 

Mil. I ne gleda kao keršten čovek. 

Stoj. Njegove su mi ga oči na pervi pogled 
izdale. 

Mil. Već sada Addiš, da nam ovde nije do sta¬ 
na. Večeras će mu taj sin doći. Mi ga nesmimo do¬ 
čekati. Ja sam već očajala, ja pogiboh, kad se za¬ 
mislim što me čeka, ako me ne izbaviš ti i bog. 

Stoj. To je istina: kad na čoveka jednom za- 
germi, onda ga bez prestanka nesreća progoni. Jed¬ 
va da si se jednom zlu otela, eto ti na vrat drugo¬ 
ga, još puno većjega.» Ako se taj mladoženja u otca 
uvergao, što će po svoj prilici biti, onda,-on¬ 

da došla si s konja na magarca. Ja bi svakako da 
sam na tvome mestu, Gruju volio, nego li drišljivče 
ovoga skitalice. 

Mil. Negovori mi tako, Stojane: ja najvolim 
tebi. Došao po me neznam ko, ja sam odlučila, ali 
tebe, ali nikoga, pa makar kruha prosili. — Bože, 
ako te je volja, pusti na me sve nevolje, samo ne- 
daj, da ovu misao okrenem. 

Stoj. Devojko, projdi se toga. Ti znaš, da ja 
ncimam nigde ništa, da se ja ženiti nemogu. Ja ću 
te braniti dokle god budem mogao, kao moju se¬ 
stru, a uzeti te, — učiniti te nesrećnu, — nemogu 
— neću. Ovo su ti iskrene moje reći, one izlaze 
iz dna serca moga; dok ti se pokaže prilika, za- 
gerli ju, hodi za poštena čoveka. 


Mil. Ta će prilika, ako bog da — jedina, još 
večeras biti. 

Stoj. Što hoćeš time da rečeš? Izbij mene iz 
glave, ako ti je do vlastite sreće stalo. 

Mil. Jur ćeš znati što mislim.- 

Stoj. Bez privolenja, bez blagoslova tvoje 
majke i tvoga brata, nebi te uzeo ni za ćeli svit. 
Ja se jačje bojim prokletstva roditeljskoga negoli 
bog zna šta. Mi bi, da se uzmemo, bili nesrećni, a 
ovako budimo pošteni, pa se ništa nebojmo, — bog 
će nas pomoći. Zaboravi na me! Mi ćemo sve danas 
učiniti, da majku u tom razbijemo. 

Mil. Nju nerazbi niko van reč božia. Znaš ka¬ 
kova je. Ako me neželiš sutra mertvu videti, budi 
pripravan svaki čas na put. Sunce nam ne srni ov¬ 
de upočinuti. (ode) 

Prizor 2. 

Stojan sam. 

Tu zbilja treba misliti i razmišljati. Nikada ne 
znam što je od šta gorje: ako ju ostavim, smert 
će si zadati; ako li ju sledim, oboje nas je nesreć- 
no na ovome i na onome svitu. Oženiti se nije mala 
stvar, nije to skočiti preko jaruge, van je to pre- 
porodjenje, u kome čovek najsrećnii, ali i najne- 
srećnii biti može. Ako igda, ovde treba pametnu 
biti. 

Ja sam ženitbu na klin obesio, — ja volim sam 
terpiti, i neznam kako mučiti se, nego li da još iko 
sa mnom terpi i podnosi zemaljski pakao zbogu 
mene. Oslobodi bože! toga nebude za Stojana ži¬ 
va. — Pa kolika bi to bila sramota? — Što sve nebi 
ljudi iznili? — Kakve se nebi za mnom perće dig¬ 
le? — Mislilo bi se, da sam ju ja oberlatio i od¬ 
vukao bez znanja matere i brata joj. A ja, iz toga 
ne ima ništa. Ja ću gledati sa Stanišom, da staricu 
od toga odgovorimo, ako li nam nebi pošlo za ru¬ 
kom, Milica neka ne prima jabuku. Danica ju u 
njezino ime nesmi uzeti, jer ona može reći kod 
oltara da ga neljubi. Ko će joj što za to? — Ko ju 
može nagnati, da uzme čoveka, koga nepozna, ko¬ 
ga neljubi, makar on i najpošteniji bio? Ja sam 
siromah: ako bi još i poštenje izgubio, — što će 
biti sa mnom? — Njoj je lakše: samo reći »neću«, 
pa je gotovo, (zamisli se) 

Ali serce mi drugačie govori: ono veli sasvim 
protivno. — Šta ću? Ja bi ju volio uzeti, pa ma¬ 
kar ona najvećja sirota bila, nego li ikakvu drugu, 
koja bi mi na tovare blaga dognala. Ja ju ljubim 
vise, nego li mene, ali joj nemogu pomoći. — Sre- 

ća što joj nisam još nikada ljubav odkrio, — ti¬ 
me bi ju bio još jačje unesrećio, jer bio bi joj lju¬ 
bav prama meni uzpalio. Hvala bogu da sam tako 
radio, — tako se ipristoji: pošten čovek nikada 
neće pokazati devojci ljubav, dok ju god nemože 
uzeti za drugaricu života svoga. Ko drugačie radi, 
ne ljubi nego samo vara devojke, — Eto Staniše 
-zlovoljan je — ne ima dobra. 

P r i z o r 3. 

StanišaiStojan. 

Stan. Stojane, brate, došlo je vreme, da ti 
kažem, što sam već davno mislio. 

Stoj. Koja bi to dobra mogla biti. Da čujemo. 

Stan. Milica je zaljubljena u te. 

Stoj. To mi je malo prie sama kazala. 

Stan. Ja znam, i ti nju ljubiš kao brat sestru. 

Stoj. To je istina, ali tu nepomaže. Kažuj što 
drugo. 

Stan. Majka je ote; hoće silom da je za Sve- 
vidićeva sina dade. 

Stoj. I to sam čuo, ali što ću ja tomu? 

Stan, Uzmi ju, pa beži s njome u Tursku. Ona 
ima lep gjerdan, a na fpruži mu zavežanj novaca) 
to vam za put i za pristanište. Na skoro ću vam 
više poslati. Za čas ste preko Boričevca s onu 
stranu. Tamo se pozakonite, pa što bog dao. Ja se 
nadam, da vam neće zla biti, jer vas je oboje dob¬ 
rih. Pomagati ću vas koliko mogao budem, a možda 
ćete se moći naskoro amo povratiti. Majka će ali 
umreti ali k sebi doći. 

Stoj. Staniša, je li zbilja već tako daleko 
došlo? 

Stan. Ne pitaj, van derži pa hodi. 

Stoj. I smotao ju onaj varalica? 

Stan. Sam ga vrag u moju kuću donio. 

S t o j. Ni ja se ne čudim, da je staricu smutio, 
premda je jako zasukana. 

Stan. On zna puno govoriti, a ona mu sve ve¬ 
ru je. 

Stoj. Jesi li ju odgovarao? 

Stan. Što sve nisam radio, ali uzalud! Ona 
derži za odredjenje božie, da se njih dvoje uzme. 

Stoj. Tako bi joj daleko pamet zanio! 

Stan. Sama mi je kazala kako joj je govorio. 
On ju je uputio, da je tri sveti broj. 

Stoj. Pa što je za to? 

Stan. To ju je najviše smotalo. Jer, reče, on 
je od nje tri godine, tri meseca i tri dana starii; 
od njegove su kuće do njezine tri berda i tri doli¬ 
ne, a isto toliko od njezine do njegove, tri potoka 
stoje med ju njima, i što ti ja sve znam, koliko je 
od tih svetih trojicah nanizao,-a napokon re¬ 


če, da ni jaje jaju nenalikuje tako, kako njih dvo¬ 
je jedno drugome. 

Stoj. To je njoj dosta, a još k tome čudnovata 
njegova torba.-Od žalosti moram se smehati. 

Stan. Zete (poljube se) nestaje nam vremena 

— bog te živio! Ja se radujem nad srećom moje 
sestre. 

Stoj. (uzme novce) Bože daj da bude sreć- 
na! Ja ću staru prie odlazka još jednom napeti 
kako valja. 

Stan. Pusti joj mir, radio što hoćeš, kod nje 
nepomaže. Ja sam nekidan jedva občuvao, da se 
Milica nije utopila zbogu Gruje, ja sam njoj to 
kazao, ali mi nije htela verovati, nego me je van 
proterala. 

Stoj. Po bogu, što govoriš? Htela se utopiti? 

Stan. Jest.-Hodi, pripravljaj se. Milica 

je gotova. 

Stoj. Meni se nekako čini, da će se to Sve- 
vidićevo pletivo sasvim razpasti. Mi neidemo prie 
nego li taj oženja dojde., 

Stan. Kako mu drago, samo neka je sve u 
redu. Još ćemo se sastati. S Bogom! 

Stoj. Bog šuriače Staniša! (Stanisa ode) 

Prizor 4. 

S t o j a n sam. 

Zlo i naopako, dok se moraju deca sakrivati 
pred svojim roditeljim. Na Stanišinu reč učinit ću, 
a drugačie nebi za ni što pod suncem, (zamisli se) 

— — Ali neću — Za ničije priateljstvo ja neću 
oskvernuti moje poštenje, — to pravi priatelj ne¬ 
može od mene iskati. Ja ljubim Milicu — o božel 
ti znaš kako je ljubim, — sada vidim da ljubi i ona 
mene, a je li njezina ljubav čista? — To bog zna, 
bog i niko drugi. Možda ona mene samo stoga 
uzimlje, što me manje merzi, nego li ona dva, a 
da bi mogla probirati ne bi se na me ni ogledala. 

— Bože oprosti mi — ti znaš, da ovako mislim, 
da ovako ćutim, kako govorim, — ja nisam kriv 
da je tako. — Ja idem s njome, štititi ću ju kao 
i dosada, a uzeti ju — venčat se s njome — nemo- 
gu — jer neznam, ljubi li me iskreno, kao ja nju. 
Danica makar joj kazao neznam ko o čemu se radi, 
nebi verovala, a dok čuje što smo učinili, umreti 
će, ja znam da će umreti od žalosti. Bože moj, 
zašto ljudi vole verovati u ludorie nego li u ozbilj¬ 
ne stvari, — zašto starica onome ajinu sve veru je, 
a nas nijedno neće ni da sluša? — Ona sirota 
misli, da su svi ljudi iskreni, pa im veru je, a po¬ 
štena je čoveka najlakše prevariti. Današnji svit 
nije drugo nego večnje varanje. — Ja ću serce 
slušati, pa bilo što riiu drago, ali ću joj prie neko¬ 
like mastne kazati. (Ode) 

Prizor 5- 

(Ugljenica Štedićkina) 

D a n i c a (dojde) 

Ne ima ništa iz toga; — ja to neću terpiti, neću 
makar bilo ne znam što. Domaći je tat najgori, 
pred njime se ništa ne može sakriti. — Oni bi teg- 
nuli i dalje tako raditi, pa eto sramote, eto greha. 
Samo da može prorok doći, — ja ću mu platiti 
što god bude iskao, samo neka mi tata kaže. 

Prizor 6. 

D a n i c a i G a j o. 

G a j o. Primi pozdrav od namenjenog, ali ne- 
sudjenog zeta. 

Dan. (nečujuć ga) Ja ga moram doznati, stalo 
me neznam koliko. 

G a j o. Danica, Grujo te pozdravio i prosio te 
na smertnoj uri, da mu oprostiš. 

Dan. (prene se) Ti si, Gajo? — Što govoriš o 
Gruji? 

Gajo. Rekao mi je na smerti, da te u njego¬ 
vo ime prosim, nebi li mu oprostila. 

Dan. Bog mu oprostio od moje strane. Što je 
s njime? 

Gajo. Što je moralo biti, bilo je: — obešen je. 

Dan. Eto ti ga! — kamo je išao, tamo je i do¬ 
šao. 0 nesretna Angjelia!! 

Gajo. Blago njoj ona neće tu sramotu pod- 
našati. 

Dan. Kako bi to*moglo biti? 

G a j o. Dok je začula za njegovu smert, umah 
joj je od žalosti serce puknulo. 

Dan. (ganjena) Bog je pomilovao! Uredna ali 
nesrećna žena. 0 Gruji se dakle obsvedočilo? 

G a j o. Jest sasvime. 

Dan. Da se hajdučtva primio! Mora da se onaj 
čovek pod nesrećnom zvezdom rodio. Njega nije 
tamo potreba gonila. 

Gajo. Prie nego li će umreti, kazao mi je sav 
svoj život. Ja ga žalim. 

D a n. I meni bi ga žao bilo, da nije kriv, a ova¬ 
ko pravo mu i jest. 

Gajo. Pustio se siromah u zlo družtvo, pri¬ 
mio se vina, — — to je uzrok svoj njegovoj ne¬ 
sreći. 

Dan. To znam, ali nebilo mu se upušćati. 

Gajo. Niko nezna kako je nami nižjim služ¬ 
benicima, van bog i mi, — čovek malo ima, a puno 
se od njega gleda. 

D a n. Bilo kako mu drago, budite vi pošteni ne 
trošite više nego li možete platiti. 

Gajo. Kad su kralj estva dužna, kako nebi mi 
siromasi? 


Dan. Ne treba na nikoga gledati van na se. 
Što ga je gonilo da okrade moju kuću? 

Gajo. Što sramota, što osveta. Bio se zadužio, 
kerčmar ga je svaki čas terao, a nije se nigde mo¬ 
gao za to forintih pomoći, pa 

Dan. (uteče mu se u reč:) Pa je išao u kradjul 
Zašto mi nije kazao, ja bi mu bila dala to forin¬ 
tih, bez da bi za to iko dalje znao. 

Gajo. Pa ga Svevidić uputi, da se ti s njime 
samo sperdaš, — da bi volila Milicu u vodu tur- 
nuti, nego li za njega dati, da ga nameravate iz 
kuće izterati, ako bi na zaruke došao, da si veš- 
tica i što sve ne. 

Dan. To ti je kaživao?! Vidiš lažčinu, vidiš! 
Ja bi se prisegla, da prorok s njime nije nijednu 
reč progovorio. 

G a j o. A i ja bi se prisegao, da mi je je Grujo 
istinu kazao. — On je po nagovoru Lukinu i onaj 
hleb podmetnuo, — on je po njegovu nagovoru 
uzrok tvojoj bolesti, jer onu vociarinu — 

D a n. ^ uteče mu se u reč) Ne govori mi više o 
tome, — tebi čast i poštenje, ali ti kažem, da te 
je Grujo prevario. Sve je laž, sve do reči. Ja znam 
kako je bilo; on se je preda mnom i pred Angje- 
liom deržao kao svetac, — on je uoči uročene za¬ 
ruke u mojoj kući — meni — kazao, da ništa ne- 
ište od mene van moju Milicu, da nikomu nije 
ništa dužan, van bogu dušu, — da ljubi moju 

kćer, da je pripravan za nju umreti,-I što 

još nije taj čovek govorio, — velim ti — u oči ono¬ 
ga dana, kad si ga ti odveo?!! — Na smerti se je 
hteo oprati, pa je mislio, da mu ja još verujem, 
te je svu krivicu na onoga božiega čoveka bacio. 
Ali zaludu! 

Gajo. Dakle ti neveruješ, da je Svevidić va¬ 
ralica? 

Dan. Ničime nemožeš me uvrediti, van kad mi 
što takovoga rečeš. Ja te neću slušati (okrene se 
od njega) 

Gajo. Doći ćeš, veruj mi, naskoro k pameti 
(ode). 

Prizor 7. 

Danica sama. 

Koliko kožah danas ljudi na obrazu imaju! Što 
ti danas veli, sutra poriče. — Dok se o ljubavi go¬ 
vori, svaki ih veli, da iskreno ljubi, a dok najde 
drugde bolju priliku, ali dok začuti, da mu iz 
nečiste nakane ništa neima, odmah okriće haljinu, 
odmah kaže, da o ljubavi nije ni sanjao. Neka veli 
ko što hoće, samo mi, mi ženske znamo ljubiti, a 
mužkarci su samo sebičnjaci. 

Kolika je to opačina, svoje zloće na drugoga 
terpati, pa itako mužkarci se toga ni malo nebo je. 
Njih svaki hoće, da je u svemu nekriv i nedužan. 

Mi smo ženske vele svemu zlu krive!-Neki 

dan sam Gruji nudila novacah koliko treba, on mi 
reče, da netreba ni gazetu, a ovome je kazao da je 
zbogu novacah zlo morao učiniti, — Kome nas 

je istinu kazao? Nijednome,-Ja sam mu već 

pred zarukom rekla, da je Milica njegova,-a 

što je Gaji slagao?-— Sram ga bilo pred 

bogom — nikada mu bog neće oprostiti — zaludu 
— ne će nikada zbogu ovoga nedužnika, na koga 
se izgovara, — Angjelia umri! Što će biti iz one si¬ 
ročadi! Prosiaci, hajduci, obešenjaci — — -— to 
će biti. Potreba ne zna za zakon, (zamisli se), 

P r i z o r 8, 

PervašnjiiLuka, 

Luka (dolazi) Zaruka — persten — svadba — 
majka se zamislila,-Da si mi zdravo, prijo! 

Dan, (prene se) Sam te bog donio, — Odkako 
sam oholila, nestalo mi je iz kuće osim drugoga 
smoka, i jednoga ćupa s medom, koga sam bila u 
peć sakrila. Najviše mi je za ćup, a med nek ide. 
Znam da ga nije zlohotice uzeo, nego da ga po¬ 
jede. Štogod hoćeš, platiti ću ti, samo mi tata kaži. 

Luka, Nagovoriti ću tata, da ćup metne onde, 
odkuda ga je uzeo, ako li to nebi hteo, onda ću ti 
kazati. Pokazati ću ga takodjer, i nadam se, više 
ništa neće nositi bez pitanja. Da bi ti ga odmah 
kazao ti bi ga merzila, a on bi se tebe i sramio i 
bojao, pa bi se ovim načinom nesloga u kuću uvu¬ 
kla, Najbolje je opake ljude i nepoznavati. 


Dan, Sam bog iz tebe govori i učini kako znaš 
da će najbolje biti, — ja sam zadovoljna, (ode). 

Prizor 9, 

Luka sam. 

Bez sumnje, to je morao djak učiniti. Od onoga 
troga nije ni jedno — oni su mi sve kazali, — Mi¬ 
lica mi je sve otkrila, i prosila me, da staricu umi¬ 
rim, — Djak je, djak, sigurno, ali upravo s njime 
je najmučnie, — Djaci niti mare za boga ni za vra¬ 
ga — dok zna perom maknuti, već ga može vrag 
kamo hoće za svoga namesnika poslati. Njega ne- 

može čovek ustrašiti-ako ga nebi prevairio. 

Tu se mora pametno raditi,-nebi li se obrijao 

bez sapuna, — Izpalo kako mu drago, ja ću se 
iznaći. Samo kad je Milica moja. Zbilja, to je onaj 
isti ćup, o kome mi je Gerga kazao — jest, djak 

ga je odnio — samo ako bi ga hteo povratiti- 

-Eto, eto, to će on biti. 

Prizor 10, 

Ranko i pervašnji. 

Luka, Oho djače, to si ti? 

Ranko : Eto rekoše. 

Luka: Što si se namergodio? Valjda si se u 
školi napio brezove rakie. 

Ran, Nije čudo što te ove trubile za proroka 
derže, kad tako pogadjaš. Danas niti nije škole, — 
o moj zobeni proroče, ala si se okliznuo! 

Luka: (za se) Gledaj, gledaj, tu će biti više Luka, Puno lažeš, puno. (kašlje, poniznim gla- 


posla nego li sam mislio, (prama Ranku). Ja se 
šalim s tobom, ti se dobro učiš, tebe ne šibaju. Dru¬ 
go nešto tebe nujnim čini, što niti ćeš ti kome ka¬ 
zati, ni ja. 

Ran. To si pogodio i bez gatanja: ja nikome 
neću, to je sigurno, ali nećeš ni ti, jer neznaš. 

Luka : A da kako sam tolike druge stvari po¬ 
godio? — Neznaš li?- 

Ranko: Haba! — pa te nije sram to preda 
mnom govoriti. Govoriti o tvojim proročanstvim! 
To je nešto mučnoga!! nešto lepoga! 

Luka: (za se) što će to biti?! 

Ranko: Gergi Strašiviću prorokovao si, da 
dotle neće u boju poginuti, doklegod bude zagerćao 
mesto od lonca u otčevoj kući, t. j. dok nedojde 
u vojsku; (Luka kašlje) Luki Radvaniću, išavšem u 
derva, kome je vuk preko puta proletio, proroko¬ 
vao si da je to dobro znamenje, samo neka na vole 
pazi, — a Nikoli Gušterici, koji je zeca srio, kazao 
si da to sreću znamenu je, pa zbilja, vuk mu je uker- 
dao dva vola, jer nije na nje pazio kao Radvanić, 
koi je vuka vidio. — Tu treba proroka! Mnoge blu¬ 
ne, kad su ovo čule, uputiše me, da ti zbilja nešto 
znaš. 

Luka : Nije sve tako kako ti govoriš; ja znam, 
sva tvoja brat ja tako misle, ali varate se. Pusti to 
na stranu, pa mi kaži. 

R a ri. Da ti kažem kako si prorokovao Gjuki 
Šušićevoj za niti i za berdo. 

Luka: To ja znam bolje od tebe, nego kaži mi 

Ran. Lepa mi proroka, koi kaže: »Tatu je peć 
za vratima« (Luka kašlje) a tako je svagde po Lici. 
— Kuća na samu — stranjskoga nikoga u njoj nije 
bilo -— ko je dakle mogao berdo i niti uzeti, van 
koje domaće čeljade? Blekasta snaha prestrašila 
se tvoga proročanstva, pa ti sama dade ukradjene 
stvari, a ti se zato nadera nekoliko putah cicvare i 
kajgane, pa ode s punom torbom kući. Tako si 
Gjuki prorokovao. 

Luka. Dosta, dosta o tome, ti zna« više od 
mene, ali pazi kako ćeš proći. Kaži mi — 

Ran. Tričine ćele, Zobeničin konj i Dobrostali- 
ćevi volovi istime su proročanstvom iznajdeni: (Lu¬ 
ka strašno kašlje). Kad bi došli gospodari pitati 
te, nebi li im što znao o blagu kazati, spazivši ih — 
sakrio bi se (Luka iz svih žilah kašlje) — škoda 

što nije nikoga u kući da čuje tvoje hamulie- 

sakrio bi se u peć, a žena bi ti ih izpiiivala: odkuda 
su, kako se zovu, — što im je ukradjeno i na koga 
sumnje, a kad bi joj sve iskazali ti bi došao, pa 
bi im ono isto prorokovao, što si u peći iz njihovih 
usta čuo. Nije li sve ovako? 


som). A ko mi je kazao, da si ti ukrao baki ćup 
meda iz peći? 

Ran. Kad nije niko drugi — mora da sam ja. 
I tu treba prorokovati? Ali ni ta ti nebi bila po¬ 
mogla da nebude Gerge. Nego neka stoji. 

Luka : (kako i prie) Povrati starici barem ćup. 

Ran. To je moja skerb. Ja ću se s bakom jur 

načiniti, a ti gledaj, kako ćeš proći- (Na po- 

slednju Rankovu izreku đojde Danica i stane kod 
vratah, pa sluša, bez da ju njih koji opazi). Proroče, 
doći će tvoja varanja na videlo. — Misliš da ćeš 
Milicu za snahu dobiti? Ja ću sve ovo o tebi baki 
kazati, a i od druge strane dobiti ćeš poterke, — 
proroče, pripravi se, imati ćeš skoka. 

Dan. (u gnjevu stupi k njima). Ti li se vrago- 
dere usudjuješ tako govoriti? (hoće da ga zauši — 
a on se odmakne). 

Ranko: (odlazeć) Proroče, torba — torba i 
guska-nezaboravi! (ode) 

Prizor 11. 

Lukai Danica. 

Dan. 0 smertnoga greha od toga deteta! 

Luka: Ja nisam mislio, da dete može tako 
opako biti. Ako se ovako u školi uči, bolje je rodi- 
teljim dete zaklati, nego li ga u nju pustiti. Meni se 
čini, da su ove škole za to uvedene, da narod po¬ 
kvare. Zlo. 

Dan. Nisam li ti kazala, da je to vrag šestero- 
krili?-Što ti je to čavrljao? 

Luka: Ja ti ni sam ne znam kazati, jer sam se 
odmah začudio, razžalostio i u misli pustio tako, 
da ga nisam ni slušao. 

Dan. Hvala bogu, da je tako. Ko si, i, neučinio 
pametno. Zaboravimo na to. Ćup je na svome me- 
stu, u med nije ni taknjeno. 

Luka: Znam, znam. 

Dan. Ja te, prijatelju, svaki čas većma štujem 
— j a te obožavam — ti nisi čovek, u tebi se bog sa¬ 
kriva. 

Luka: (zamišljen). Već bi morao doći. — — 
Nije dobro. 

Dan. Kamo si se zamislio? Večeras ćemo se, 
ako bog da veseliti u zdravlju. Ja udaj em jedinicu, 
a ti jedinka ženiš, izpuniti će se volja božia. 

Luka (za se): Nesrećni čas — da budem od¬ 
mah pobegnuo! a sad, sad je već kasno! (prama 
Danici). Mislim na sina, čudim se, što ga već nije. 

Dan. Ružan je put, za čas simo al tamo. Ja ga 
najneuzterpljivie čekam. — Ti si odviŠ zamišljen. 
Razaberi se, božji čoveče, on će doći, van ako je 
iznenada obolio. 

Luka: A Milica, gde je ona — ne da se preda 
me, to mi se nedopada. Što radi? Ni Staniša nije 
sa mnom od perve večeri ni reč progovorio! — Tu 
nije pravoga prijateljstva. 

Dan. Ne gledaj na decu. — Svi su na kupitbi 
izvan Ranka. 

Luka ; Bilo kako mu drago, ja znam da me ti 
ljubiš, znam da se Milica tebe derži u svemu, a ja 
volim njoj, nego li polovici svita. 

Dan. Tako je: ja ti samo nju dajem. 

Luka: Ja znam da ona ima pune ruke, ali na 
to ne gledam. 

Dan. Ti misliš na perćiu: toga niti je bilo u 
mojoj kući, niti će za mene biti. Ja sam opazila, da 
perćia i najbolje kuće ruši, — jer svak se iz kuće 
hrani i odeva, a za kuću ne radi. — Dok se to u 
kuću uvuče, propala je, jer odmah slede deobe, iz 
njih potreba, a iz potrebe svako se zlo rad ja. Nikada 
se ljudi nisu kod pune zdele razdelili, ali posvadili. 
Ja njoj ništa nedam, nego ako bude treba, dati ću 
u kuću, u kojoj ona bude, sve što budem mogla. 

Luka : To mi se nada sve dopada: ona je po¬ 
šteno odhranjena, ima gospodsku odeću i sav način 
pa 

Dan. (uteče mu se u reč) Gospodsko, veliš? — 
Ne ima, veruj mi, u mojoj kući ništa gospodskoga, 
nego je sve prosto hervatsko. Ja sam ju naučila 
presti, tkati, krojiti, šiti, rečju naučila sam ju da 
može sebi, mužu i deci sve potrebito odelo pripra¬ 
viti, a to joj je dosta. Ona neima ni jednu kerpu 
kupljenu. Još ću joj dati opravu, koju je moja pra- 
baba nosila, pa, ako bude vredna, čemu se nadam, 
moći će ju i svojoj kćerci ostaviti. 

Luka: Hvala Bogu, da ću se na pravu Herva- 
ticu nameriti. Dakle nema nošnje polag novoga 
kroja? 

Dan. Ni jednoga komada. Što je taj novi kroj 
van razsutak? — Ko bi smogao svaki čas novu 
odeću? Ja neterpim ove peleni, ovu paučinu, koja 
nije za drugo, van za gledati. Ja deržim, da je ode- 
ća proti studeni, pa, štogod nekoristi čoveku, ja za¬ 
bacujem. Prosim te, kroz-a što osiromašimo van 
kroz tu tugju nošnju? Mi plaćamo tugje platno i 
sukno deseterostruko skuplje nego li naše doma¬ 
će, a naše je dvadeset putah bolje od njega. — 
Drugačije je bilo kod starih Hrvatah: —oni bi po¬ 
trošili na jednu šubu po 100 rušpiah, ali bi ona šuba 
nosila po 2—300 godinah. Kad bi se sukno razde- 
ralo, zlato bi se prišilo na drugu, pa biaše vazda 
dosta plemenite robe. Onda je bilo robe gospodske, 
i dosta svakoga dobra, a danas, odkada se uvede 
tugja nošnja — uzka kao da je na čovjeku rodjena, 
— šarena, — tanka — po nenašu skrojena — od¬ 
onda, priatelju, nestade kruha u Lici, odonda nasta¬ 


de kaša, a već se i ona otimlje. — Kamo naše toke, 
kamo zlatna pera iza rakčinah, — kamo majte, — 
kamo gjerdani? — sve se utopilo u svilnicam, u 
kapam na balaturu, i u drugim tugjim stvarima! Ja 
sam moju kćer odhranila tako, da je prava Her- 
vatica. 

Luka: Takovu ja i trebam. — Nezameri, prijo, 
otčinska ljubav neda mi mira, ja moram van, nebi 
li sina ugledao. 

Dan. Tu ništa nije za zamerati, hodi u ime bo- 
žie, a ja ću vas čekati, i pripravljati večeru. 

Luka: Ja sam do časa ovde. (ode). 

Prizor 12. 

Danica sama. 

Nekakve me neobične slutnje obuzimlju — pro¬ 
rok je zamišljen — nujan — sina mu nije — on se 
boji da nije našao priatelje, — jer ga se deca pla¬ 
še, — tome je svemu Ranko kriv.-Već bi mo¬ 

rali doći — a nijednoga ih nije — sve je po kući 
razbacano, sada tekar vidim — vrata sobna odja- 
rena — (ide pa ih zatvori) ko bi to mogao učiniti; 

-neće biti dobra, moje mu se serce nenada 

(pogleda na vrata) Sve je mirno, niko nepeva — što 
je Stojanu?! — Žao mu je na me, — on me je da¬ 
nas pervi put uvre dio. — Milica — tužna je — to 
znam. Da se nebi dete utopilo! Nesrećna li sam 
bože moj. 

Prizor 13 

PervašniaiGerga, 

G e r g a : Kam-o onaj lopov? 

Dan. (pogleda kroz druga vrata). Neide ces¬ 
tom — kamo će? --u kerš! 

Gerga: Gde je onaj varalica — kamo Sve- 
vidić? 

Dan. (prene se) Što ti je Gerga? — Je li tamo 
Stojan? 

Gerga: Nisam ga po podne vidio. 

D a n. A bio si na kupitbi. — Što radi Milica i 
Staniša? 

Gerga: Ni za Milicu ti ne znam kazati, — a 
Staniše eto kući. 

Dan. Gde mi je dete? — (pogleda kroz vrata) 
Proroka još nije van! 

Gerga: (pogleda kao i Danica na vrata) Ka¬ 
mo je pobegao onaj lopov? 

Dan. Ne greši Gerga!-Nesreća, nesreća!! 

Gerga: Ja sam ti se, Danica, došao izpovediti. 

Dan. Zaklinjem te živim bogom, daj mi mir! O 
nesrećnico, nesrećnico! (pogleda na vrata) Još ga 
nije! 

Gerga: Ranko i ja, za obsvedočiti se o vara¬ 
nju Svevidića, uzesmo ti ćup.-— 

Dan. To je bilo i prošlo: Ja sam na to zabo¬ 
ravila, — prorok vas je prisilio, da mi ga povratite 
— 0 bože! Smiluj sel^ 

G e r g a: Mi mu sami kazasmo, da smo ga uzeli, 
a on spazi, da ga s dobra nećemo povratiti, s toga 
nam kaza,da ti o tome još ništa neznaš, da ćup po¬ 
vratimo, a da će on tebe uputiti, neka i ostale ćupe 
k njemu metneš, pa da ćemo onda sve skupa od 
niti i med ju nas tri razdeliti. Mi mu poverovasmo 
a ti i onaj ćup uze. Tako nas je prevario — vidiš 
na koga se zanašaš, — — 

Dan, (pogleda) Ni sada ga nije! Ja ga trebam. 
Gerga, hodi mi po njega, 

Gerga: Je li po Svevidića? — Kamo je odi- 
šao? 

Dan. Ovaj čas zamaknu u germ, — eno (kaže 
mu na vrata) kraj onoga kuka, ~ poteci! 

Gerga: Neće mi uteći, makar lastavica bio 
(ode). 

P r i z o r 14. 

Danica i Staniša, 

Stan, Kamo se Svevidić sakrio? 

Dan, Staniša, kamo Milica?! 

Stan. Gde je Luka, oblast ga traži! 

Dan, Ja neznam, — gde je moje dete, Staniša! 
Stan, Kaži gde je, jer ćeš u muku pasti. 

Dan, Idem i ja za njom, budimo obe nesrećne, 
(hoće da ode). 

Stan, (uhvati ju) Majko, kažuj, kamo onaj 
hajduk? Milica je živa. 

Dan, Za rane Isusove! Što je to? 

Prizor 16, 

Gajosdvaprostavojnikaipervašnji. 

G a j o ; Luka Svevidić! (razgleda se) Kamo ga? 
Dan. Malo prie u germ ga je nestalo. 

G a j o ; (prama vojnicim) Za njim! Kažite i dru¬ 
gim da je utekao, pa neka idu hvatati ga, a ja ću 
deržati Danicu, dok ali njega nedobijemo, ali dok 
se ona neizpere. 

Dah. (uznemirena) Što to Gajo, ako Boga zna- 
deš! 

Gajo: To ti je; sve se ono, što sam ti nekidan 
kazivao, obistinilo, a izvan toga doznali smo, da je 
ovaj starac od negda stajao u dogovoru s razboj¬ 
nicima. On bi ih putio, kome Šta imaju ukrasti, 
i gde ostaviti, pa od onoga što bi za dokaz dobio, 
bacio bi štogod i svojim ortacima. 

Stan. Majko, eto ti priatelja! 

Gajo: Meni je na j žali je za Gruju, koi pade 
žertvom njegove opačine, jer i njega je kroz tre- 
tjega nagovorio, da vas okrade. 

Stan. To nebi vrag učinio. 


Dan. Nebi, ne, ni šesterokrili vrag. Pa se ta hu- 
doba na me namerila! 

Gajo: Neki dan iduć na Udbinu, ukrade u Kuli 
gusku, pa joj u naglosti samo nekoliko puta za- 
vernu vratom, i tako ju baci u torbu. 

Stan. A kad guska dojde k sebi, stade se po 
torbi kopercati To ti je majko ona čudotvorna 
torba prorokova, koja je u Barletin letila. 

Dan. Ne govori uz Boga! To je pripušćenje bo¬ 
žje bilo! 

Gajo: Ta ga je torba najjače odala, jer 
Prostivojnik^ pokaže se) Gospodine, Luka 
je u šakam, uhvatio ga Gerga. (Ode). 

Gajo: Drugih ćete stvarih još lepših o njemu 
dosta čuti. Kod Dobrostalićevih volovah upleten je 
on i sin mu. Sina smo mu ovde uhvatili, upravo kad 
je pitao za vašu kuću, a njega eto Gerga dobi. Da¬ 
nica, hvali svojoj deci, što su ga sva merzila, a 
drugačie imala bi i ti okapanja. (Ode), 

Prizor 17. 

Danica i Staniša. 

Stan. Koliku, majko ti sramotu navali na našu 
kuću — da te bog sudio! 

Dan. (nakon nekoliko časa.) Bog zna, da ja ni¬ 
sam kriva. Drugo ti ne mogu reći. 

Stan. Lahko je bilo starim Hervatim ženiti se 
i udavati bez poznavanja, jer su svi pošteni bili, a 
danas nije togaj — danas se mora dobro gledati na 
momke i na devojke prie, nego li se k oltaru ide. 

Dan. Aja, moj sinko, — dok čovek naopako 
okrene, niko nepoznade ga dotle, dok se on sam 
svojevoljno nepokaže, ali dokle ga bog nepedepsa, 
a onda je za ljude već kasno poznanje. Kamo Mi¬ 
lica? 

Stan. Pobegla je sa Stojanom u Tursku. 

Dan. (presenećeno.) Što veliš, tako ti živoga 
boga? 

Stan. Bolje je i to, nego li da se bude utopila. 
Dan. (izvan sebe.) Ali mi je dovedi, ali ćeš me 
ovaj čas mertvu videti. 

Stan. Odpravio sam Ranka — nemogu daleko 
biti, — malo prie su odišli. 

Dan. (pogleda kroz vrata.) Eto ih — hvala 
bogu! Sad joj već ni reč o udaji neću govoriti. U 
ime božie, neka sama radi. 

Stan. Majko, žašto ti nju nebi dala za našega 
Stojana? Oni se ljube kao brat i sestra. 

Dan. (radosno.) Je li moguće? Dakle je Stojan 
moj zet. Gledaj ti toga palavordu. Hvala bogu — 
oni će srećni biti. Ali zašto mi niste prie kazali, da 
se njih dvoje rado gleda, — ja bi mu ju odmah bila 
dala? 

Stan. Ti si se bila zauzela za druge, a on misli 
što je služak, da se nemože oženiti. 

Dan. Bože, oprosti im! — Ja ga ljubim kako i 
svako vas, — on nije kriv što je u siromašnoj, kao 
što ni vi niste zaslužili, da ste u punoj kući ro- 
djeni. Nijedno vas još ništa nije steklo, — sasvime 
ste jednaki — svi smo sluge božji, on je moje dete, 
moj zet. Ja idem pred nje. (hoće da ide). 

P r i z o r 18. 

Pervašnji, Milica, Stojan i Ranko. 

Dan. Deco, da vas poljubim! (poljubi sve troje 
došavsih). 

Stoj. Staniša, evo ti Milica, ja sam prost. 

Dan. Što to govoriš? — Ti, moj zet. 

Stoj. Okante se toga, — za me nije ženitba. Nju 
traži sreća drugde: — Bože Stokuća, od koga neU 
ma na Krajini pošteniega i imućniega čoveka, kani 
ju uzeti. Ona je meni u sili reč dala — ja joj 
oprašćam — od mene je prosta. 

MiL Ja što sam onda rekla, velim i sada, i do 
smerti ću deržati. 

Stan. Stojane, mi smo brat ja, — zemlje ima 
dosta, pa ćemo s božiom pomoćju moći živiti. Ti 


s Milicom neideš iz ove kuće — skupa ćemo raditi 
i uživati. 

Dan. Tako sinci moji: ljubite se kako i dosada, 
pa će vas vazda pratiti blagoslov božji. 

Ran. Ali u napredak, Stojane, ne budi tako po¬ 
šten, jer nećeš daleko doći. Zašto nam nisi kazao, 
da te je Grujo ranio, i da si ga ti bio uhvatio, kadno 
je na našu kuću navalio? 

Stan. Ništa zato: on ga je zakleo, a Stojan mu 
je dao poštenu reč, Bog je stvar odkrio i bez njega. 

Dan. Što ja moram čuti! — Odmah zaruke. 

Stoj. Dakle je zbilja to vaša volja? 

Dan. Ako ju ljubiš onako, kako mi svi tebe, 
podaj joj ruku! 

Stoj. (uzme Milicu za ruku.) Majko, blagoslov. 

Dan. Deco moja! — bog vas blagoslovio, i dao 
svaku sreću vami, i vašemu od serca porodu do u 
deveto koleno! 

Stan. Tako bog bdije nad poštenim mladencim. 

Ran. Ali po tome neka i oni sami bdiju. 

Zaslon se spusti. 

Sverha. 


ŠETNJA NA NEBESKIM DRUMOVIMA 


"D olovo sam noći jedne 

Bez ikakve nade. 


Da ću bolest preboljeti. 


I u zadnjem času sv*jesti. 
Kad pokopah svoje sanje 
Usnio sam sanak l'jepi: 


U toj noći zadnjeg dana 

Ja susretoh mrtvu dragu 

I Ijubljah joj oči crne. 

JULIJI 


I te noći, čame noći 
Vodio sam ljubav svoju 
Mlječnom stazom sitnih zvijezda ; 

U toj noći začaranoj 
Hrist je k nama tiho došo 
I tako nas rukom bijelom ... 

U toj noći punoj sreće 
Ja posvetih ljubav svoju. 

Stavko Diklić. 


T i... koja si tako lijepa i koju silno volim, 
uslišaj moju molbu, daj opet, da ti se vratim; 
oprosti neznane grijehe, s kojih stradavam, patim, 
i riješi me okova tuge. 


Zar je krivica moja, što tako nesretno volim ? 

Što nijemo podnosim muke nevino suđene duše ? 
Što ginem kroz besane noći ? Što prsi stežu i guše 
nevidljive sile i moći ? 


Ja ne tražim više slasti za moje bludne usne, 
za moje strasne oči ii’ ovo grješno tijelo ,,. 
Hoću samo da strgnem sa duše bačeno velo, 
što zastire pokoj i sreću. 

SVETI KRIŽ 

ROMAN IZ HRVATSKOG GALANTNOG DOBA 
Napisao DRAGAN BUBLIČ 

|ERKULAN je u hodniku sreo grofa stinjaka, oca Nepomuka, velikoga pokajnika, koji 


Julija Keglevića 

— Bon jour, mon pere — pozdravi 
Keglević i pruži mu ruku. 

— Bon jour, monsieur le compte — odzdravi 
pustinjak i prihvati nježnu desnicu mladoga grofa. 

Keglević primijeti, da je Herkulan izašao ne- 
raspoložen iz generalova kabineta i upita : 

— Zar je »stari« bio danas opet nepodnošljiv ? 

-— Nepodnošljiv ? Nof samo čudan bijaše taj 
čovjek. Doista, on se mijenja kao vrijeme nad Br-. 
logom, i koliko se sjećam, imali ste pravo, kad 
ste mi kazali, da odem iz dvora bez oproštaja ... 

Mladi se Keglević nasmije. Očito mu bijaše 
drago, što je dobio dokaz više, da dobro pozna 
ljude. 

— Znam ja svoje ... a što vam je kazao ? 

Pustinjak u kratko ponovi razgovor : general 
sumnja u njegovu čast, silom hoće doznati sve po¬ 
jedinosti iz njegova života ; on kao pustinjak želi 
ostati nepoznat, jer se tako zavjetovao. Tek može 
priznati, da je Francuz i da traži posla. 

— Kakvoga posla ? — upita grof Julije. 

— Davanje satova iz francuskog i književnosti... 

— Onda je dobro, što vas je stari zadržao! 

—• Zašto ? 

— Radi moje sestre. Pričao sam vam, oče, da 
imam sestru — za vas nije važna njena ljepota, 
zar ne ? Ona uči francuski i dobro shvaća. Bistra 
glava. Samo treba usavršiti izgovor, a to biste vi 
mogli... 

Keglević zaškilji vragoljasto. 

— To biste vi mogli — nastavi — ako se ne 
bojite napasti. .. 

Herkulanu bijaše ovakav odgovor neugodan. 
Nije znao, što bi odgovorio. Poslije kratkog razmi¬ 
šljanja reče ; 

— A gdje je mlada grofica ? 

— U Gornjoj Rijeci... 

— Daleko ? 

— Pa, tako — odgovori Keglević. — Ja se na¬ 
dam, da će osvanuti u Brlogu... 

— Kada, može li se znati ? 

— Možda već sutra. 

— Tako ? 

— Da, tako ! — potvrdi Keglević. — Ja se na¬ 
dam, da će sutra osvanuti u Brlogu, i vi biste mogli 
u njoj naći dobru učenicu, samo ako biste htjeli 
ići u Gornju Rijeku. Tamo već imamo jednoga pu- 


je učinio u svojoj mladosti strahoviti grijeh.. . 

— Veliki grijeh? — upita Herkulan sa zani¬ 
manjem. 

— Daf strašan grijeh. . . Proveo je noć s mla¬ 
dom damom . .. Radi toga grijeha izmolio je neko¬ 
liko milijuna očenaša. 

— To mora biti sveti starac — zaključi Her¬ 
kulan. 

— Svet? Nikada! Budala, možda, ali svet? 
Konačno, da netko bude svet, mora biti.. . 

— Gospodine grofe ! 

— Što ? Vi se bojite istine ? 

— Ne volim grubosti. 

— Neka vam bude ... Dakle, ako moja sestra 
treba učitelja, možemo li se na vas obratiti ? 

— U svako doba — odgovori pustinjak, a licem 
mu, ispod crne brade, proleti smiješak, kojega grof 
nije mogao opaziti. 

Keglević stisne pustinjakovu ruku. 

I produže svojim putem. 


General Patazzi razmišljaše dugo o praškoj šta¬ 
feti. Herkulan mu bijaše sumnjiv. Gledao je u 
štafetu — »lijep, rumena i zdrava lica, visok, crne 
kose, ubio je u duelu kapetana von Kameka i po¬ 
bjegao.« 1 

Uto uđe vojnik i najavi: 

— Grof Julije Keglević. 

Jedva je vojnik izgovorio, grof se pojavio i du¬ 
boko poklonio. 

General je ustao i prilazio rođaku pružene de¬ 
snice. 

— Baš dobro, što dolaziš. I onako sam te mi¬ 
slio zvati. 

— Što se dogodilo ? 

General značajno pogleda vojnika. Kad je ovaj 
izašao, reče : 

— Razbijam glavu s tajanstvenim pustinjakom. 
Čudan čovjek! Bilo bi bolje, da ga je Jelačić ostavio 
na putu ... 

Keglević se nasmije : 

— Da, eto i on se, ujače, tuži na vas ... 

— Tako ? Malo prije bio je kod mene, da se 
oprosti. Slab je. Osim toga mi je sumnjiv, i ne bih 
želio, da osramotim Brlog, pa ga za to ne puštam. 

—Petazzi sjedne za svoj stol, a Keglević se uvali 
u naslonjač kraj stola. 

— Osramotiti Brlog ? Zašto ? Nije sramota 
hraniti i njegovati strance. 

— Znam, ali meni je ovaj čovjek sumnjiv. 

— To mi je rekao. I žao mu je, što u njega 
sumnjate. Boli ga. 

— Ne mogu si pomoći — reče i pruži štafetu 
grofu Kegleviću. — Pročitaj. 

Keglević preleti očima spis i upita : 

— Pa ? Kakve bi to veze moglo imati s ovim 
Herkulanom ? 

— Kakve veze ? — začudi se general — ti još 
pitaš: kakve veze ? Nije li Chamare sličan našem 
Herkulanu ? 

Keglević se malo zamisli. 

— Doista, postoji neka sličnost, ali u svijetu 
ima tako mnogo sličnih tipova ! Ovo nije razlog 
za opravdanu sumnju. 

Keglević nije mogao zamisliti nježnu Herkula- 
novu ruku s mačem, koji probada protivnikovo 
srce u duelu, ne, on nije mogao zamisliti takvu 
scenu ; razgovarao je nekoliko puta sa strancem 
i uvjerio se, da je nježan, slab i mogao je još opa¬ 
ziti, da očajava, što se zavjetom vezao na pusti- 
njački život. Zar ovakav čovjek ubojica ? Bogzna 
na koga se odnosi štafeta, a on, jadnik, mora biti 
sumnjičen ! Konačno, da je i ubio nekoga u duelu, 
zar bi to bio tako velik zločin ? Koga si vraga 
»stari« razbija glavu s tom štafetom ? 

Bilo bi mu bolje, da se brine za svoja imanja u 
Kranjskoj, koja se raspadaju, ili da vodi malo 
više brige oko svadbenih priprema ! 

Ali, generala je i dalje mučila misao o sumnji¬ 
vome pustinjaku. Bijaše uvjeren, pa i siguran, da 
mu kapetan Jelačić doveo maskiranoga zločinca. 
Samo, nije imao čime dokazati svoju sumnju. A 
zar štafeta nije dokaz sličnosti ? Ako je netko 
sličan zločincu, treba ga ispitati i provjeriti stvar. 
Taj čovjek je zalutao u Brlog. Sigurno nije 
ni znao, da će doći u generalov dvor. Da je to 
mogao slutiti, radije bi na drumu umro nego došao 
u opasnost, da bude uhvaćen i otpraćen praškoj 
generaliji... Što je mislio Jelačić, kad je ugledao 
bolesnoga pustinjaka ? Nije li se sjetio praške 
štafete ? On ju je čitao i uveo u knjige, on sam, 
ađjutant Jelačić. Dvije godine iza toga dovodi u 
Brlog slična čovjeka i brine se za nj kao za druga. 
Čudni su mladi ljudi: eto i grofu Kegleviću nije 
baš ništa sumnjivo ! 

— Julije — reče general poslije kratkog razmi¬ 
šljanja — reci mi iskreno : imam li pravo sum¬ 
njati ili nemam ? Hoću da znam, što o tome misliš. 

— Rekao sam već, da griješite sumnjajući u 


Herkulana. To je nesretnik — odgovori uvjerljivo 
Julije. , 

— I nesretnici mogu imati zločinačku prošlost. 

— Mogu, da, sve je to istina, ali čemu tražiti 
zločinačku prošlost tamo, gdje je nema ? 

— Ti doista misliš, da je nema ? 

— Da, mislim. 

— A ja mislim, da je ima. Čim se vrati Jelačić, 
uredit ću ovu stvar ... 

— Tu, po mome mišljenju, nema što uređivati. 
Došao vam čovjek zahvaliti na dobročinstvu, a 
vi ga želite strpati u tamnicu ... 

General ne odgovori. Vidio je, da mu je uza¬ 
ludno svako uvjeravanje, pa je ućutao. 

Keglević je iskoristio tu priliku, da povede raz¬ 
govor o posve drugim stvarima ... 

— Ujače — poče on tihim glasom — kada bi 
se trebao vratiti kapetan Jelačić ? 

Grof Petazzi prevuče rukom navorano čelo kao 
da želi izbrisati dosadašnje misli i odgovori : 

— Večeras ... ili sutra ... ne znam sigurno . . . 

— Sutra najkasnije, zar ne ? Tako sam mislio. 
To je važno. I drago mi je, da se vraća tako brzo. 

— I meni — uzdahne Petazzi. — Neka se već 
jednom dovrši ta neizvjesnost.. . 

— Kakva neizvjesnost ? — ozbiljno će Ke¬ 
glević. 

— Neizvjesnost vaše sudbine ! 

— Zašto govorite kao neki stranac ? Kakve 
neizvjesnosti može biti u našem odnošaju ? Ja 
naprosto ne mogu vjerovati, da vi sumnjate u moje 
namjere .. . Uostalom ... to je moguće ! Vi sum¬ 
njate u cijeli svijet. Vi od toga patite, ujače ; do¬ 
kaz više : ova briga za Herkulana i njegovu pro¬ 
šlost. Već sam stotinu puta kazao, da uzimam 
Anu, ma da mi je kuzina . 

— A Tausi ? A tvoja majka? 

— Do vraga oni ! — plane Keglević na ovu 
Petazzievu primjedbu. — Zar će Tausi odlučivati 
o mojoj ljubavi ? Glupost ! A što se tiče majke, 
znam, ona se boji Tausia i pristala bi na sve, da 
se ne boji Kaptola i toga prokletoga Tausia. Ali, 
ja se ne bojim biskupa. Uvjeren sam, da će pri¬ 
stati na brak, kad mu odem i kad ga zamolim. Da 
se ne mora imati dopuštenje, da mi Ana nije ro¬ 
đakinja, ja bih prkosio svijetu. Ovako ne mogu 
naći svećenika, koji bi nas htio vjenčati, jer svi 
znaju, da mi je majka rođena grofica Petazzi. . . 

— Sve je to lijepo, dragi Julije, ali meni se čini, 
da nema mogućnosti, kojima bismo mogli pređo- 
biti biskupa za tvoju stvar. Već je to za mene 
strašno. Ako još pomislim na vaše priznanje, 
onda ... onda sam nesretan !. 

Starčevo se lice promijenilo kao malokad; 
stalna je strogost iščezla, a pojavila se tuga. 

Nesretan, nesretan— zbuni se Julije — za¬ 
što nesretan ? Nisam li vam rekao, da ću dobiti 
biskupovu privolu ? 

— To nije moguće, 

— Moguće je, znam, da je moguće, 

—, Ne znaš, sigurno ne znaš, koliko Tausi mrzi 
Kegleviće i Petazzie, Osim toga tvoja majka ima 
prema njemu nekih obveza. 

Grof Keglević ustane. 

Kakvih obveza ? Što se mene tiču njene 
obveze? Ili obveze moga oca? Ja stojim s jed- 
nom molbom i on će je odobriti... 

— Dao Bog ,,, 

Odobrit će je zato, što ću sam ići u Zagreb. 
Pisma ne vrijede. Preporuke još manje. Treba 
doći pred čovjeka i reći: evo me ! 

— Blago tebi, jer se nadaš ! 

Keglević prošeta nekoliko puta generalovim 
kabinetom. Izgledalo je, da mu je dosadila pre¬ 
pirka s ujakom. Ono glavno je doznao — povratak 
adjutanta Jelačića, On će, bez svake sumnje, do* 
pratiti majku i sestru, koje će htjeti doći u tako 
odlučni čas,,. Odlučni čas ! Ha, ha, ha I 
Smiješak preleti njegovim licem. 

General nije mogao razumjeti, odakle Juliju 
smijeh ? On se smješka ! A ovamo problem : da 
ili ne ,,, ovamo Ana, jadna Ana, q u i 1 u i a p a r- 
t i e n t,,, a on se samo smješka i koracima mjeri 
kabinet,,, 

__ IV, LJUBAVNICI. 

Grof Julije Keglević, mlađi sin grofice Teodore, 
sestre generala Petazzia, bijaše neobičan čovjek : 
u njega je momenat igra'o veliku ulogu, U jedno¬ 
me bi mu času nešto izgledalo korisno i sav bi se 
žrtvovao, da to postigne. Zapreka nije poznavao, 

A to je bilo njegovoj majci najčudnije, a i general 
se snebivao pred tolikom smjelosti, U koga li se 
uvrgao ? Sigurno nije na Petazzia.,, ne, to mo¬ 
ra da je krv poznatih pravdaša Keglevića, koji su 
zbog svoje nepromišljenosti izgubili i bansku Čast 
1 imetak i sada su ovisni o popovima sa Kaptola 
i o biskupu Tausiu, Ovisni ? Nikada! Zašto ? 
Možda ?ato, što je grof Aleksander Keglević, nji¬ 
hov otac, bio glup, pa se dao kupiti od Kaptola? 
Da, kupiti! Oni su na Kaptolu tražili upliv u veli¬ 
kaškim obiteljima. Kad to ne bi išlo preko žena, 
pokušavali bi pomoću novca. Ispočetka htjedoše 
djelovati na Keglevića po Teodori, a kad ona nije 
mogla skloniti Aleksandra na neke političke avan¬ 
ture, onda su išli za tim, da ga jednostavno kupe. 


Osjetiše, da nema novaca, i ponudiše mu zlata. 
Prihvatio je. Zato je morao preko svojih veza ra¬ 
diti u Beču, da Baltazar Krčelić dobije biskupsku 
stolicu u Zagrebu, Kad je Požun iznenadio sve 
hrvatske plemiće poslavši u Zagreb Tausia, grof 
Aleksandar Keglević je vidio svoju pogrješku, ali 
nije bilo spasa : dugovao je kaptolskoj blagajni 
desetak tisuća forinti! Tom su blagajnom uprav¬ 
ljali Tausievi ljudi; dakle, kad se Tausiu prohtije 
pritegnuti Kegleviće, on će samo naložiti utjeri¬ 
vanje duga,,, 

Sve je to znao Julije ; bijaše mu poznato ne¬ 
raspoloženje Tausievo prema Keglevićima i Pe- 
tazzima; znao je sve, što bi mu moglo sprječa¬ 
vati vjenčanje s Anom, pa ipak ni jednoga časa 
nije sumnjao u svoj uspjeh. Po naravi hrabar, Ju¬ 
lije se nije mogao pomiriti s idejom, da bi njegov 
zahtjev Tausi, ma kako bio ogorčen, mogao i htio 
odbiti; vjerovao je u uspjeh. Trebalo bi samo 
otići u biskupski dvor i zamoliti,,, 

Kad je poslije nesretne popovačke avanture 
otišao u Zagreb, da se malo odmori, jednoga je 
dana bio pozvan s mnogim plemićima u biskupov 
dvor. Tu se našao s Franjom barunom Patačićem, 
Malo je kome bilo jasno, zašto biskup poziva ple¬ 
miće i zašto poziva baš mladiće ; oni su stajali u 
crvenome predvorju i čekali poziv, da uđu u dvo¬ 
ranu, Bijaše sedam sati uveče, doba večere. Sto¬ 
tinu svijeća točilo je žućkasto svijetlo po crve¬ 
nome baršunu divana; i fotelja. Između plemića 
znao bi proći po koji kanonik. Svi se duboko kla¬ 
njahu, Prošlo je nekoliko njih, i Keglević se uvje¬ 
rio, da ih ne pozna, i čudio se, gdje su prijatelji 
pokojnoga oca, gdje li su poznanici Keglevića ? 
Odjednom zapazi mudro, malo ironično lice kano¬ 
nika Baltazara Krčelića, Odmah mu pristupi. Po¬ 
slije pozdrava i raspitivanja o zdravlju, Julije se 
usudi upitati: 

Dozvaše nas, reverendissime, u ime bisku¬ 
povo, a nitko ne zna kazati, o čemu se radi ? Što 
zapravo znači ovaj poziv ? 

Kanonik se nasmije. 

Mjesto odgovora stisne mladiću ruku i produži 
prema vratima, na koja ulažahu i izlažahu crkveni 
đostojćinstvenici. 

Poslije toga Julije priđe barunu Patačiću, S njim 
se upoznao u kući pukovnika Stjepana Patačića, 
njegova oca. Bijaše to vrlo ozbiljan mladić, Oz- 
biljan i povučen. Tek, u zadnje doba, nešto je 
oživio : morila ga ljubav, pa je lovom i pijankama 
htio skratiti dane momaštva. Nadao se ruci Kata¬ 
rine Keglević, kćerke pokojnoga Petra Keglevića, 
i Julije vjerovaše u njegov uspjeh, jer mu je Kata- 

rina sama priznala, da ljubi Franju, Njih dvoje, 
kao budući rođaci, lijepo su se pazili i susretali. 
Tu, U crvenome salonu pred biskupskom dvora¬ 
nom, oni su već stisnuli ruke. Pričali su o Kata¬ 
rini Keglević i Ani Petazzi. Ali, Julije je htio 
znati, čemu je zapravo pozvan ? I zašto su tu 
samo mladi, neoženjeni ljudi ? 

Zato je upitao Patačića : 

— Što misliš Franjo o današnjem pozivu ? 

— A što da mislim ? Biskup hoće da udaje .,. 

— Da udaje ? — začudi se Julije — koga vraga 
ima on udavati ? 

— Rozaliju Tausi — ubjedljivo će Patačić — 
kćerku upravitelja biskupova imanja u Ivaniću. 
To je dražesno stvorenje, ozbiljno ti velim, ali je 
nitko ne želi. Lajava je kao njena majka, ma da 
je odgojena u kući Rozine Jelačić. 


- Vidiš, nisam znao, da Tausi ima rođakinju ! 
Baš lijepo. A šta će mu toliki uzvanici ? 

— Od tolikih jednome će se dopasti, eto, to je 
taktika njegove ekselencije ... 

— Zar biskup ne zna, da među nama ima za¬ 
ljubljenih ? — upita Julije hineći naivnost. 

Patačić pocrveni i odgovori : 

— Njemu je svejedno. Glavno je, da bude mu¬ 
ško ... A znaš li, tko je najozbiljniji kandidat za 
Rozaliju ? 

— Nemam pojma ! Dolazim iz Popovca ... 
Tko ? 

— Josip. 

— Koji Josip ? 

— Keglević ! 

— Moj brat ? — začuđeno će Julije. 

— Da, tvoj brat grof Josip Keglević. Ti znaš, 
da ga je Katarina odbila. On me zbog toga mrzi. 
A ja nisam ništa kriv. Ona voli mene... Mislim, 
da će i on večeras biti ovdje. 

— On ovdje ? Zar je u Zagrebu ? 

Dolazi iz Lobora na svako primanje kod 
Tausia. Ozbiljan kandidat! Što zapravo misli, 
ne znam, ali mi se čini, da Rozalija nije žena, koja 
njemu treba. Uza svu lajavost — đavo da je nosi, 
mnogo je lajavih žena! — još se priča, da je voli 
sam biskup ,,, pssst ! .., 

— Tausi ? 

— Da. Biskup rođakinju ? 

— Ništa novo, dragi moj. Tebe je Popovac 
tako zanio, da ne vjeruješ u stvarnosti 

To je ipak previše ! Svoju rođakinju ! A 
onda je uprtiti hrvatskomu plemiću ? 

I Julije zašuti. Patačić isto tako. U tome krugu 
plemića bilo je opasno razgovarati o biskupu i 
njegovoj sinovici, jer među njima sigurno ima 
Tausiu odanih ljudi. Sve, što je Julije čuo, bilo je 
za njega novo, a najnovije, što Josip ispada kao 
najozbiljniji ženik za tu famoznu Rozaliju. Zar 
se Tausi hoće osvetiti Keglevićima na taj način ? 
Konačno, Josip je dosta živio ! On voli strastvene 
žene, a ova Madžarica bi mu doista, ako je spret¬ 
na, mogla prijati. Biskup će joj sigurno dati lijep 
miraz. No, za Josipa eto družice !.,. Julija su 
iznenadile Patačićeve novosti i da je bio drugi čo¬ 
vjek, možda bi ga uvrijedile. Od svoje šesnaeste 
godine zahtijevao je potpunu slobodu u pitanju 
ljubavnih bdnošaja, pa se sada nije mogao pro¬ 
tiviti tome, da i Josip Keglević bude izabranik 
vatrene Madžarice, Nije mu bilo pravo, što je 
biskup lovio Josipa, ali što da radi ? U pitanju 
žena svakome potpuna sloboda ! To je prvo na¬ 
čelo, a sve ostalo po dogovoru .., 

U predvorju žamor. Plemići su skupljenih glava 
šaptali kojekakve historije u vezi s današnjim po¬ 
zivom i sve se osvrtali na stranu, bojeći se nepo¬ 
uzdana uha. Julije mogaše čuti ovakve rečenice : 
Klobušicki bijaše barun ,,, kavalir . 

Tausi nije plemić. 

Mogao je doći u Zagreb samo pomoću žena, 
Rozalija, ta raskalašena djevojka, voli kočijaša. 
Biskup bi je htio uprtiti bilo kome, samo da 
je se riješi s dvora. 

On bi, što više, bio spreman i na velike žrtve , . , 
Segnuo bi u blagajnu,,. 

I još mnogo sličnih rečenica slušao je Keglević 
sve nehotice u predvorju, čekajući, da lakaj na¬ 
javi ulazak. 

Poslije nekog vremena obratio se Patačiću : 


— Slušaj, barune, ovo je glupo ,,, 

— Što ? 

Taj poziv, taj biskup, pa njegova sinovica, 
sve mi se to pričinja strahovito glupim, 

— Zašto ? Ti si ovdje prviput. Sve je vrijedno 
Vidjeti. 

Imaš pravo, malo ima komada, u kojima 
glume glavne uloge pravi biskupi i rođakinje 

Patačić se nasmije. 

— Malo je komada, — produži Julije — u ko¬ 
jima ima ulogu i moj brat... Imaš pravo, sve je 
vrijedno vidjeti. Ali, barune, zar ovo nije glupo ? 

ar nije glupa ova gomila plemića. Hrvata, koji 
su došli na poziv biskupov, da budu ogledam,.. 
i birani, ., za muževe one djevojke, koja je — to 
je posve sigurno — svoju prvu i najljepšu svje¬ 
žinu dala tobožnjemu rođaku, biskupu, ugojenom 
starkelji s nemogućim trbuhom ? Nije li glupa go- 
mila plemića ? Kad bih znao, da ih ovamo pri¬ 
vlači Želja za avanturom, mogao bih im oprostiti. 
Ja znam, da oni dolaze, samo da se ne zamjere 
biskupu. Biskup je moćan u banskim dvorima, 
uphvan je u Požunu, pa mu valja ispunjavati i naj¬ 
gluplju volju,,. Vjeruj mi, Franjo, najradije bih 
ostavio sve to i ponovno se vratio u Popovac, 
Seljanke su jedre i zdrave. Ako učinim skandal u 
selu, za njega zna selo i — basta, I seljanke su 
zdrave. Još da nisu glupe i dosadne ,,, 

Otvoriše se vrata ; dvorana puna svijetla i u 
njoj biskup s nekoliko kanonika! Među njima je¬ 
dna žena; Rozalija Tausi. Bijaše lijepa. To su 
priznavali svi gosti. Samo, na što joj ljepota, kad 
je pokvarena ? 

Plemići, jedan po jedan, ulažahu ljubeći ruku 
biskupovu, a onda se rukovaše s Rozalijom i ka¬ 
nonicima, Biskup je za svakoga imao prijaznu 
riječ. Kad mu je prišao Julije Keglević, reče : 

— Vi ste mi tako poznati,., 

Krčelić nadoveže : 

— To je grof Julije Keglević, 

Biskupovo se lice smrkne. 

-- Grof Julije Kegle ,.. vić ? A, sad znam — 
i njegovo se lice naglo razvedri — vi ste brat 
grofa Josipa Keglevića ? 

Julije se, u znak odgovora, duboko pokloni, a 
biskup nastavi obraćajući se Rozaliji : 

Znaš, Rozalijo, ovo je brat grofa Josipa Ke¬ 
glevića ... a zbilja, gdje je vaš brat... 

Upravo je u tome času ušao u dvoranu grof 
Josip Keglević. Čim ga je biskup ugledao, pošao 
mu je dva-tri koraka ususret i srdačno se s njime 
zdravio. I Rozaliji se pojavio sladak smiješak na 
usnama. 

»Doista,« pomisli Julije, »ozbiljan kandidat za 
ženika,« 

Doskora je počela večera. 

♦ 

Čestoput bi Julije Keglević razmišljao o svome 
bratu Josipu i njegovu odnosa ju prema Rozaliji 
Tausi, biskupovoj sinovici. Sam se uvjerio, da 
biskup želi Rozaliji za muža Josipa, pa nije mogao 
shvatiti strah majke, da bi Tausi odbio molbu za 
odobrenje njegova vjenčanja s groficom Anom. 
Petazzi, Ako voli jednoga Keglevića, čemu da 
mrzi drugoga ? Biskupu je na prvi pogled bilo 


jasno, da Julije ne može biti Rozalijin ljubavnik ... 
Josip je, međutim, bio skroman pred biskupom i 
njegovom šino vicom, pa se činilo, da dragovoljno 
pristaje na to, da mu Rozaliju uprte za ženu. Ju¬ 
lije shvaćaše sve : cijela mu igra bijaše jasna, ali 
nije mogao dokučiti : koju korist očekuje Josip 
od ovoga braka ? Novac ? Imanje ? Biskupovu 
naklonost ? Čemu se nada u braku s vatrenom 
Madžaricom Rozalijom, za koju se šapću tako raz¬ 
ličite stvari ? I tako grozne stvari ? Bilo što mu 
drago: Keglevići ne stoje u biskupovu dvoru 

tako loše, da bi trebali očajavati i 

(Nastavit će se). 


IL SIGNOR IO 

Pripovijest o sebičnom čovjeku. — Napisao S. FARINA. 
Preveo Zlatko TERKOVIĆ. 


to vrijeme dođe vijest, da u Rusiji 
hara kolera i da mnogo ljudi umire. 
»Ako u Rusiji hara kolera, pomi¬ 
slim u sebi, »zatvorit će se ruska 
kazališta, sezona u Taganrogu -svršit će prije reda 
i za osam dana šetat će buffo Curti opet Galerijom 
Viktora Emanuela.« No vijest je imala i jednu 
dobru stranu. Budući da kolera traži na primjer 
stotinu žrtava na dan, a ja nemam posebne sim¬ 
patije za basa Curtija, mogu se sasvim dobro, a 
da ne želim zla svom bližnjemu, nadati, da će 
buffo Curti podleći mjesto kojeg ozbiljnog čo¬ 
vjeka, oca obitelji, hranitelja nekolike djece, ili 
makar i mjesto kakvog starog, osamdesetgodiš- 
njeg oca. Ali kolera je epidemija bez truna ra¬ 
zuma ; pošla je u Taganrog, zatvorila je kazališta, 
otpremila na drugi svijet nekoliko čestitih ljudi, 
koji su bili oženjeni i imali djecu, a ostavila je 
netaknuta Iginija Curti, koji je za petnaest dana 
sukao svoj brk u kavani Guoceli u Galeriji i pri¬ 
čao o svojima trijumfima i koleri u Taganrogu, u 
stilu opernih pjevača i ljudi, koji su preživjeli ve¬ 
liku pogibiju. 

Nisam trebao dugo čekati na njegov list. 

Javljao mi je, da je u njega još uvijek čvrsta 
volja, da oženi moju kćer, pa bih ja, ako hoću da 
učinim baš jedno lijepo djelo, trebao da se po¬ 
žurim, da im dadem svoje dopuštenje za taj brak ; 
vjenčanje bi se odmah obavilo, a po vjenčanju bi 
otputovali na Azorske otoke, kako je bio obvezan 
na šest mjeseci. Molio me je, da mu brzo odgo¬ 
vorim. 

Ja sam list složio u četvero i stavio ga u la¬ 
dicu, da spava s druga dva. 


Što mislite, što je učinio Iginio Curti ? 

Došao je inkognito do vratiju moje kuće, za¬ 
pitao za profesora Abate, a da nije rekao svog 
imena (tako tvrdi Ana Marija) i dade da ga uvedu 
k meni. 

Kad sam ga ugledao, osjetio sam, da me ostavlja 
sva moja filozofija, i da ću počiniti kakvu nesmo¬ 
trenost ; no on je bio brži od mene ; pruži ruke 
i reče skromnim glasom : 

»Molim vas, da se ne uzrujavate.« 

Nisam odgovorio, a on nastavi : 

»Molim vas, dopustite mi, da govorim i nemojte 
me tjerati, dok me niste saslušali ; onda ću otići 
i sam.« 

Ogleda se tražeći stolicu i to me razljuti ; na 
sreću, u mojoj su sobi sve stolice bile zatrpane 
knjigama, a budući da sam se ja činio nevješt, 
bio je prisiljen da govori stojeći. 

Ponovio je sve ono, što mi je već bio pisao ; 
dodao je tek to, da se ne kani čitavi svoj život 
potucati po svijetu ; nije s ulice došao na pozor¬ 
nicu, kako je danas običaj, nego je temeljito učio 
na konzervatoriju u Milanu ; da je htio davati 
poduku iz pjevanja u inozemstvu, diletanti bi mu 
bili više plaćali, nego njegov impresario. 

Kad je svršio govor, iziđe mirno iz sobe i ne 
čekajući moj odgovor. Ja sam čitavo vrijeme 
sjedio i ne gledajući ga ; no kad je bio izišao, 
padne mi na pamet, da bi se na hodniku mogao 
sastati sa Serafinom ; maknem se stoga i pođem 
dugim koracima za njim ; stigao sam upravo na 
vrijeme, da vidim svoju kćer, kako bježi u ku¬ 
hinju. 

»Serafino !« zavičem oštro. 



Iginio Curti, koji je išao prema vratima kuće, 
stane kao ukopan, 

»Zovem svoju kćer«, rečem ja jednostavno, a 
on iziđe. 

Kad mi je moja kći odgovorila samo jecanjem, 
ponovim pitanje proračunanom polaganošću, 
»Serafino, što si maločas rekla onome čovjeku?« 
Ona uzdigne svoje zaplakano lice i reče slabim, 
plačljivim glasom; 

»Zaklela sam mu se, da ću ga uvijek ljubiti«. 
Tolika tvrdoglavost razjarila bi i sveca, 

»A ja se tebi kunem«, rečem joj svečano, »da 
ti za to ne ću dati nikada svoju privolu. Kunem ti 
se«, nastavim zagrijavajući se sve više, »kunem ti 
se, da ćeš se zauvijek prestati zvati mojom kćer¬ 
kom, ako se udaš za onoga čovjeka protiv moje 
volje,« 

»Nemoj se kleti, oče, nemoj se kleti!« šaptala 
je ona. 

Ja pođem, a ona se vukla za mnom sve do vra- 
tiju, ponavljajući neprestano: 

»Tatice nemoj se zaklinjati«. 

Ja sam često razmišljao o neobičnoj smjesi suza 
i tvrdoglavosti, od koje je bila načinjena moja 
kćerka; ona me je obožavala, o tome nisam mo¬ 
gao sumnjati, a obećala se onome bufu, žrtvujući 
svoj vlastiti mir, vlastitu budućnost, i još mir i bu¬ 
dućnost svoga oca; a jer je obećala, morala je obe¬ 
ćanje i držati. Ja sam je poznavao; plačući bi ubila 
mene, a onda bi od žalosti umrla ona sama, ali za¬ 
danu riječ ne bi prekršila. 

Dobro poznajem te uboge borbene duše, kojima 
je najjače oružje njihova slabost, 

Mozag mi je počela zaokupljati gorka misao, 
da ću na koncu ipak morati da popustim slabosti 
svoje kćerke. Dva dana kasnije uvjerio sam se, da 
je doista tako. 

Evo, što mi je pisao buffo Curti: 

»Za devet mjeseci navršit "će vaša kćerka dva¬ 
deset i jednu godinu, pa će moći da sama sobom 
odlučuje, prema zakonima, koji kod nas vrijede. 
Ona se zaklela, da će biti mojom, a ja se kunem, 
da ću znati da budem njenim mužem, ocem i prija¬ 
teljem, Odlučite se«. 

Ja sam se brzo odlučio, nisam odgovorio na to 
pismo, nego sam čekao, dok mi vrijeme vrati bolje 
dane. Vrijeme mi ih je donijelo; kćerka mi se malo 
razvedrila, kad je buffo otputovao na Azorske 
otoke; udarala je na klaviru Brijača i Cris- 
p i n a, kad su stigle vijesti, da njezin dragan ubrao 
nove lovorike, dok jednog dana nije ustala plačući 
više nego obično, tako da je još za stolom bila cr¬ 


venih očiju.Bio je dan, kad je navršavala dvadeset 
i prvu godinu. 

Mjesec dana kasnije došao je Iginio Curti opet 
u Milan i odnio mi moju kćer, da je učini svojom 
ženom, 0 tom brutalnom činu, što ga je izvršio na 
poticaj i pod zaštitom građanskog zakona, za¬ 
pamtio sam i najsitnije pojedinosti. 

Ono dvoje nesretnika — on uvijek nasmijan, 
ona uvijek zaplakana — htjeli su, da ne bude sa¬ 
blazni, pa su čekali moju privolu; no ja sam na¬ 
protiv htio, da me prisile, da im izrazim svoju za¬ 
branu, koja nije imala nikakove koristi. Ja sam im 
tu zabranu i saopćio, a na to sam otputovao. 
Mučke je bilo ugovoreno, da ću, kad se vratim, 
naći kuću praznu. Za vrijeme moje otsutnosti oni 
su se vjenčali i otputovali, i ja sam se u svoj prazni 
dom vratio, da opet započnem samotni život ne¬ 
ženje. 

Na stolu ostavila mi je Serafina pismo, kojim 
me moli za oproštenje i daje mi svoju adresu. ,. 
u inozemstvu. 

Napišem na pismo samo ove riječi: »Ja više ne¬ 
mam kćeri«, i pošaljem ga u Bukarešt, salvo er- 
rore, 

* 

Teško sam se privikao na novi život, U početku 
nisam mogao da se snađem. Kavana, u koju sam 
običavao zalaziti prije večere, da popijem jedan 
pelinkovac i pročitam novine, bila je propala, 
obitelj, koja me je držala na hrani, dobila je ba¬ 
štinu, pa je napustila svoju malu kućnu industriju; 
juhe su mi u gostionicama bile odviše masne, ki¬ 
sela su mi vina palila grlo, a slatka su mi teško le¬ 
žala u želucu; uveče nisam znao, kuda bi se djeo, 
kako bi utukao svoje slobodno vrijeme; jer kaza¬ 
lište u Milanu stoji mnogo, a na operu sam se 
ljutio poslije psine, koju mi je bila učinila. 

Trebalo je nešto vremena i nešto filozofije, dok 
sam se pomirio s bečkim pivom, kuhanom šunkom, 
prije no što sam dospio na počasno mjesto kod 
časničkoga stola i mogao uživati u klevetama 
svoga druga od talijanske literature. 

Uostalom, priznajem, i nisam trpio sve ono, 
čemu sam se bio nadao; mislim, da sam nježan 
otac, koliko i drugi, no moje je srce jako, kada 
treba da podnese uvredu nezahvalnosti, S druge 
strane moji su osjećaji tako nježni i delikatni, da 
povrijediti ih znači gotovo isto, što i ubiti ih. Kad 
je moja kći ostavila očinski dom, ja sam uzeo, da 
je nestala sa svijeta i odlučio sam, da ne mislim na 
nju, kao da je mrtva. 

Jednoć iz Bukarešta, a godinu dana kasnije iz 
Barcelone dobio sam pismo od Serafine, 

Koliko god sam na to bio pripravan, ipak mi je 
zakucalo srce, kad sam na omotu prvi put vidio 
pismena njezinom rukom pisana. Da budem iskren 
reći ću, da sam osjetio radoznalost i ganuće protiv 
svoje volje. 

Sjećam se, da sam uzeo pismo u ruku, gledao 
dugo adresu, pomno pregledao poštanski pečat iz 
Bukarešta, da vidim, kada je odaslano, no onda 
sam ga spremio u ladicu i pošao na ručak. Kad 
sam se vratio kući, moje su se misli bile malo sre¬ 
dile; dohvatio sam opet pismo svoje kćeri, izbrisao 
svoje ime i napisao svojom rukom: »vraća se oda- 
šiljatelju Iginiju Curti, basu na talijanskom kaza¬ 
lištu u Bukareštu«. 

Isto sam to učinio godinu dana kasnije s listom, 
koji mi je stigao iz Barcelone, 

Ono, što se iza toga dogodilo, očekivao sam već 
unaprijed. 

»Da me prisili, da čitam plačljive listove nje¬ 
gove žene«, govorio sam sam sebi, »poslužit će se 
moj zet prije ili kasnije kakvom lukavštinom; no 
on ne zna, da ja primam veoma malo listova, jer 
sam ne pišem nikomu, pa ću veoma lako otkriti 
prevaru, makar adresu dadu napisati i prvom te¬ 
noru, ili baritonu ili prima đoni, naročito, ako list 
dođe iz inozemstva«. 

Pa ipak malo je falilo, da me doista nisu pre¬ 
varili, Imam doista da zahvalim samo svojoj in- 
kvizitorskoj oštrovidnosti, što sam izbjegao tome 
malom porazu. Jednog mi dana donesu pismo sa¬ 
svim nedužne spoljašnosti; dolazilo je iz Pavije, a 
tamo ja imadem nekoliko znanaca i drugova još iz 
školskih dana. Već sam htio razderati omot, kad 
mi sune misao: »Tko mi to piše iz Pavije? Profe¬ 
sor Leonardi sigurno ne, njegov rukopis poznam; 
Ponzio također nije .. .« Pročitam naslov: Gospo¬ 
đinu Abatu prof. Marcu Antoni-u, kako mi je ne¬ 
koć pisala moja kćerka, kako mi je poslije nje pi¬ 
sao na svojim listovima buffo Curti i kako me prije 
i poslije njih nikada nitko nije zvao. 

Ova izmjena imena nije tako nedužna, kako se 
možda čini; sjećam se jednog lista, što ga je moja 
kći ovako adresirala, a ja ga dobio istom nakon što 
su po čitavom gradu tražili prečasnog Marca. Moja 
kći, tvrdoglava kao obično, nije prestala da mi ova¬ 
ko piše, premda sam je neprestano opominjao; bu¬ 
dući da su se na posljetku milanski listonoše uvje¬ 
rili, da im je uzalud tražiti prečasnoga Marka, ne¬ 
go su listove redovito donosili meni, pustio sam 
Serafinu, da piše, kako hoće. 

Divite se dakle jednostavnim sredstvima, koji¬ 
ma se služi vječno biće, da prozre i osujeti zle na¬ 
kane stvorova! — Ne gubeći vremena precrtam 


naslov i napišem lijepo: »vraća se . . .« i tako dalje 
što treba. 

No kad sam to učinio, spopadne me opet sum¬ 
nja: »A što, ako list nije od moje kćeri?« Dođem 
na sretnu misao da kupim posljednji broj jednoga 
od kazališnih listova, da vidim, da li se sada daje u 
Paviji komična opera. Tako sam saznao, da se u 
gradskom kazalištu daje opera Laura Rossija: »Kri¬ 
votvoritelji novaca« i da skolareska mnogo aplau¬ 
dira buffu Curti ju. 

Jedan se glas digao u meni pitajući neprestano: 
»Što radi tvoja kći? Je li zdrava? Je li sretna« 
No ja sam se požurio da tome glasu odgovorim, 
da mi je smokvu stalo do toga, što ona radi, da 
sam se zakleo, da ću svoju kćerku smatrati izgub¬ 
ljenom u svijetu i mrtvom za mene. 

Buffo se Curti morao negdje jako začuditi, kad 
je ugledao pred sobom neotvoren list, kojim me je 
htio uhvatiti u stupicu. Otada nisam više dobivao 
listova od Serafine, 

III. 

MOJA BUDUĆNOST. 

(Iz Marcantonijeve bilježnllce.) 

Zbogom mala radovanja, zbogom mali bolovi 
moga prošloga života. Skrećem pogled na vas, 
upravljam ga preda se, na pusti put, koji leži preda 
mnom, pa postajem ozbiljan. 

Ah! Istina je, pust je i žalostan put preda mnom, 
ali ja nisam kriv. Ja bih volio, da se njime vrze 
derišćad moje kćeri, a ja da ih gledam, okružen 
starim i vjernim prijateljima; volio bih, da njime 
prolazi gomila odanih znanaca, noseći sa sobom 
dragocjenu zalihu budućih ljubavi i privrženosti, 
odakle bi mi bol svaki čas mogla za ruku dovesti 
novog prijatelja i postavivši ga preda me reći: 
»ovaj te je dostojan.« 

No prizori ljudskog egoizma, što sam ih morao 
da vidim i proživim, zatvorili su sva vrata mojega 
srca i u nj nitko više ne ulazi. Kojiput se žalostim 
radi svoga dara mišljenja, koji između čovjeka i 
čovjeka postavlja isti razmak, što dijeli čovjeka od 
životinje. Svaki dan vidim ljude, koji žvrgolje po¬ 
put vrabaca, koji se njuškaju, čupaju se po ulicama 
ili se ljute jedan na drugoga poput paša, pa opet 
ljube i bivaju ljubljeni i osjećaju se sretnima, jer 
ne misle. Misao je crv, koji izgriza veledušna srca. 

Za mene, koji sam rođen za ljubav, nije ostao 
nijedan topli osjećaj; niti jedan jedini! 

Prešao sam, a možda još i nisam prešao dobu 
snažne muževnosti, a budućnost mi već dočarava 
pred oči hladne godine starosti; godine, kad i naj- 
veledušniji čovjek ima pravo na malo egoizma. 

Još sam zdrav, ali osjećam, da me čekaju ulozi; 
ja ih mogu još neko vrijeme držati daleko od sebe, 

ako ne budem jeo premasna i prekisela jela, no 
jednoga će dana ulozi prevladati moju volju, kako 
su nadvladali i volju mog oca i moga djeda; ulozi 
su naša obiteljska bolest. 

Gledao sam se u zrcalu i vidio sam, da bih lije¬ 
po mogao sam sebe zavarati; ne bi mi čovjek dao 
više od četrdeset i pet godina; kosa, koja mi je još 
ostala,, gotovo je sasvim crna; brada bi mi doduše 
bila sijeda, no ja je ne ću puštati da raste; brijat 
ĆU se svakog dana. 

Osjećam, da bih još mogao usrećiti ženu i odlu¬ 
čio sam. 

Opet ću se oženiti. 

Nakon što sam toliko godina bio udovcem, ne 
će se moći kazati, da popuštam frivolnim sklono¬ 
stima; predajem se jedino od prijeke potrebe; 
oženit ću se, da budem uza se imao ženu, kojoj će 
biti zadaća da me ljubi. 

Hoću da kod ovog izbora srce bude sasvim 
ravnodušno; prosuđivati i doista birati, to 
je eto ono teško. Kod prve ženidbe to je gotovo 
uvijek nemoguće; čovjek još ne zna pravo, što mu 
treba i što može sam da dade — zato je prva že¬ 
nidba uvijek igra, kod koje odlučuje i previše sre¬ 
ća. No ono, što je fatalno prvi put, ne može se ispri¬ 
čati, ako se dogodi po drugi put. Udovac, koji se 
po drugi put ženi, dužan je da si kao zadatak stavi 
sreću svoje drugarice, pa da taj zadatak riješi po 
strogo^ matematskim pravilima. Ja poznam neko¬ 
liko djevojaka, doraslih do muža, no znam, da one 
snivaju romane, kojima ja ne bih mogao biti glav¬ 
nim junakom; poznam također i nekoliko udovica, 
koje jedva čekaju, da se ponovo udaju, no one 
su stare i ružne a starost i rugoba zaručnice nisu 
ni u kojem slučaju apsolutno potrebni elementi za 
sretan brak. Ja ne ću da izdam sam sebe; moja će 
žena biti mlada i lijepa. Da me s vremenom uzlju- 
bi, bit će dosta, da ja postanem Ijubezan i ljubavi 
vrijedan, pa kanim da od starih naučim ovu um¬ 
jetnost, koja je nepoznata mladima.* A da za me 
pođe i bez ljubavi, trebat će da je na to primami 
obećanje udobnog života. Moja žena treba da je 
sada nesretna, sama na svijetu kao što sam i ja 
sam, pa da mi se baci u naručaj, kao u sigurnu 
luku. 

Ali gdje da nađem takvu ženu? 

U širokom svijetu, eto ... 

IV. 

MARCANTONIJEV POZIV NA ŽENIDBU. 

Na ovome mjestu fali u bilježnici Marcantonija 
Abata jedan list, koji je očito istrgnut, a iza toga 
je bilježnica prazna. Ove je bilješke, koje su bile 
započete sa čvrstom nakanom, da budu poviješću 
neobičnih zgoda, što ih je očekivao naš junak, za¬ 


desila sudbina, koja obično zadešava sve memo¬ 
are; ostale su nedovršene. 

I neopazice je filozof Marcantonip Abate postao 
žrtvom one iste iluzije, koja je prvim uzrokom dnev¬ 
nicima studenata obiju spolova; stavljao je na pa¬ 
pir impresije, koje još nisu bile sasvim određene 
i još ne sasvim njegove, ili impresije, izblijedjele 
od vremena i već ne njegove; fiksirao ih je na pa¬ 
pir, kao da je htio, da ih vidi izbliza i da si ih pri¬ 
svoji; pa ako mu to nije uspjelo, da iz ništa učini 
nešto, kao što čine licejke, zasluga je njegovih pe¬ 
deset godina, što ih je proživio. Stoji toliko, da Mar- 
cantonio danas — dan poslije velikog oslobođenja 
ne piše više ni slova o svojim danima, jer za nj 
sada počinju da se rađaju nade, milovanja, slatke 
neizvjesnosti, mučne fantazije, tisuću neočekiva¬ 
nih osjećaja, kojih on ni za što ne bi htio da opiše 
perom, pa da ih vidi loše reproducirane na papiru. 
Ta i za licejke, kad iziđu iz samostana, dolazi jed¬ 
noć dan, kad učine to isto. Hoće li se Marcantonio 
uvrijediti na ovu uporedbu, koja ga donekle po¬ 
mlađuje? Možda ne će ... 

Čim je Marcantonio izveo svoj udarac, čim je u 
svijet bacio svoju mrežu, odmah se dobro ogledao 
u zrcalu, požurio se brijaču, da ga obrije, onda po¬ 
stolaru, kod kojega je kupio par lakovanih cipela, 
poručio je krojača, da se s njime posavjetuje — i 
krojač će sutra doći. 

Kakav je udarac učinio Marcantonio Abate? I 
kakvu je to mrežu bacio u široki svijet? 

Na listić papira, što ga je istrgao iz svoje biljež¬ 
nice, napisao je, važući jednu po jednu riječi, što 
ih je već odavna odabrao i pomno omjerio, ovaj 
mali oglas: 

»Poziv na ženidbu. Gospodin u najboljoj dobi, 
imućan, zdrav, ne baš ružan, mirne ćudi ženio bi se 
gospođicom ili udovicom ispod trideset godina, 
dobre obitelji i skromne naravi. Miraz nepotreban. 
Ponude na gosp. J. A. poste restante, Milano.« 

To je napisao svojim najljepšim pismom, na¬ 
stojeći naročito, da bude jasno pisano; i kad je bio 
gotov, još nije bio zadovoljan, nego je s velikom 
ljubavlju popravio očice svima e, koji su se ispod 
pera bili rodili slijepi, produžio je repiće svima a, 
popravio prečnice /-ovima i pometao točkice z- 
ovima, koji su bili ostali bez nje ili im nije sjedila 
okomito na glavi. 

Kad mu se činilo, da je svaka nejasnoća isklju¬ 
čena, osim zlobom slagara, zatvorio je list pomno 
u omot i poslao sve skupa po Ani Mariji u oglasnu 
agenciju milanskoga »Secola«. 

Mnogo ga je muke stajao i izbor ovoga glasnika; 
trebala je za taj posao osoba, u koju se mogao pot¬ 
puno pouzdati, malo naivna, malo nedoumna osoba, 
koja teško čita i ne pogađa stvari prebrzo; školski 

podvornici nisu dakle dolazili u obzir, jer su Čitali 
i pogađali i prebrzo, a vratar također ne, jer nije 
uopće znao čitati — preostaje dakle Ana Marija. 

Na omotu je napisano, a Ana Marija morat će 
još da ponovi, ako bude trebalo: »uvrstiti u nedjelju 
i četvrtak, kroz dvije sedmice.« 

Ana Marija morat će osim toga da unaprijed 
plati cijenu za oglase; ako bude vidjela, da se tko 
u agenciji smije, ostat će ozbiljna; i ako je kakav 
sin Evin zapita, tko daje oglas, odgovorit će mirno: 
»Jedan sin Adamov.« 

Debela je žena primila ovaj veliki dokaz povje¬ 
renja sa strane svoga gospodara svojim običnim 
mirom, to jest držeći ruke pod pregačom. Izvadila 
je dakle najprije jednu ruku, da njom primi list, pa 
drugu, da primi novce. 

»To je jedna šala«, ponovio je profesor nekoliko 
puta, »ali ti dobro pazi, da ostaneš ozbiljna.« 

»Razumijem.« 

»I ne govori, tko te šalje«. 

»Razumijem.« 

»Plati, koliko budu tražili, i ne pogađaj se.« 

»Da gospodaru.« 

»Uzmi potvrdu i žuri se natrag.« 

»Da gospodaru.« 

Izatoga pošla je Ana Marija na put; njezin ju je 
gospodar gledao, kako prolazi dvorištem i primijetio 
je njezino nebično držanje, jer se debela žena nije 
usudila da ispod pregače izvadi ruku, u kojoj je 
je počivala profesorova tajna. 

Taj je eto udarac izveo Marcantonio Abate! Pa 
ako sada šeće po kući malo uzbuđen i gleda se 
od vremena do vremena u zrcalo, to je zato, što je 
on dospio da bude kod brijača i kod postolara, dok 
Ane Marije još uvijek nije bilo natrag. 

Dakle, gospodin J. A. šeće i misli. 

Ovako neobičan način: tražiti ženu u četvrtoj 
stranici lista, doista je dostojan filozofa. Ako čov¬ 
jek bolje pogleda, vidjet će, da ljudi u tako važ¬ 
noj stvari, kao što je sklapanje braka, postupaju 
veoma zlo i nepromišljeno; jedni se zaljube, a to su 
igrači na sreću za sretan brak; drugi se šale, kom¬ 
promitiraju se i nađu se u okovima, da i sami ne 
znaju, kako — to su rastrešenjaci; drugi se opet 
propitkuju za imutak i rodbinu, a za srce ne pitaju 
— to su lakomci. A gospodin J. A., gledajte samo, 
kako mudro postupa! On se sasvim otvoreno nudi 
svim djevojkama, koje su za ženidbu; ne obvezuje 
se ni na šta, samo gleda, ispituje, mjeri; ne zaljub¬ 
ljuje se, ne žuri se, ne gubi glave; on igra i daje 
drugom da igra na sigurno — uzmu li se, dobit će 
obojica; ne uzmu li se, dobit će opet obojica, mož¬ 
da još i više. Ženidbeni pregovori, započeti na čet¬ 
vrtoj stranici jednih novina, meću stvar u pravo 


svijetlo; tu ne mogu ući u račun lažne skrupule ni 
povrijeđena taština. Žena, koja prima muža iz no¬ 
vina, sigurno je žena bez mušica u glavi, bez ispraz¬ 
noga sentimentalizma; ona će kao miraz donijeti 
zdrav sud i zdrav razum. 

Gospodin se Ja nada još jednoj koristi od svoje 
domišljatosti. Poslat će list nekim djevojkama, što 
ih poznaje, ali ih se ne bi usudio u lice zaprositi 
od straha da ga ne odbiju. I kolikogod djevojaka 
bude kasnije upoznao, svakoj će poslati isti list, 
dokle god bude slobodan. 

Zato će se gospodin Ja dobro opskrbiti primjer¬ 
cima lista, u kojima izađe njegov oglas. Možda će 
koja od djevojaka, na koje se on ne usuđuje ni mi¬ 
sliti, htjeti da na ovaj bizarni način uzme muža. 
Zadovoljavajući se ovakovom udajom uopće, tko 
zna, možda bi se pametna djevojka lako sprija¬ 
teljila i s konkretnim primjerom. Gospodin Ja, 
svježe obrijan, ćele pokrite kosom, još uvijek pravi 
lijepu figuru — jedan je čovjek vrijedan drugoga, 
' a profesor filozofije, ovako obnovljen lakovanim 
cipelama. .. 

Gospodin Ja zirka u zrcalo, divi se sam sebi, 
ne dopuštajući, da prevlada taština, onda nastavlja 
svoju šetnju. Ane Marije još nema, a gospodin 
Ja trlja ruke radujući se, što će mu njegova dobra 
misao donijeti još jednu korist. 

Ta ne će li on moći da se djevojci, koja je voljna 
da sklopi anonimnu ženidbu, približi, da je upozna, 
a da sam nikada ne oda svoju tajnu ? On će osta¬ 
viti svoju djevojku u iluziji, da se njezin pokušaj, 
da nade muža na četvrtoj stranici novina, izgubio 
u vrtlogu svijeta, no da joj je providnost drugim 
putem poslala muža, koji je po svoj prilici još bo¬ 
lji ? Gospodin Ja rado će priuštiti onu iluziju 
svojoj boljoj polovici, jer gospodin Ja nije egoista; 
a što se njega samoga tiče, on se odriče iluzija; 
njega ne će vrijeđati, što je njegova družica bila 
pošla da traži muža po novinama; naprotiv; uzim- 
Ijući ženu po drugi put on hoće da je dobro uzme, 
pa mu se čini, da će je jače imati u ruci, ako on 
bude znao za njezinu tajnu, a ona ne bude ni o 
čemu imala ni pojma. 

Ha, evo korak Ane Marije, evo i Ane Marije 
same. Žena je ozbiljna, obe ruke drži pod ke- 
celjom. 

»Jesi li obavila ?« pita Marcantonio malo drh¬ 
tavim glasom. 

Ana je Marija svoju zadaću obavila; vadi jednu 
ruku ispod pregače iz džepa i pruža mu potvrdu: 
platila je 22 lire i 40 centesima za četiri uvrštenja 
po 14 redaka, četvrtkom i nedjeljom, kroz dvije 
sedmice. (Nastavit će se). 

U razvoju savremene hrvatske umjetnosti zaprema Ti- 
šov - u krugu svojih drugova slikara - posebno mjesto, 
do kojega se uspeo svojim mnogogodišnjim ustrajnim ra¬ 
dom Ime je njegovo poznato u najvišim slojevima našega 
naroda, ,er se tvorevine njegova kista nalaze rastepene bilo 
kao originali bilo kao reprodukcije po našim crkvama, dvo¬ 
ranama i privatnim stanovima. U svome radu izlazi Tišov 
mnogostran; uz velike svoje kompozicije sadržaja religijsko¬ 
ga, mitologijskoga, alegorijskoga, folklorističkoga i općenito 
nacijonalnoga, izrađuje on i suvišno dotjerane pejsaže i por¬ 
trete, u kojima brzo i lako pogađa pravi ugođaj i vjernu 
sličnost. S ponosom može Tišov da gleda na prošlost svoju, 
u kojoj je pokazao zamjernu radinost i vanrednu stvaralačku 
snagu. P brojnim katoličkim, grko-katoličkim i grčko-isto- 
cnifti crkvama^ nalaze se oltarne i zidne slike, pa slike po 
ikonostasima, izrađene njegovom rukom. Među ovima ističu 
se: Tri velike slike Božić, Uskrs i Sudnji dan u 
grčko-katolič. crkvi u Zagrebu; Propovijed na gori 
1 Cvjetna nedjela u grčko-katoličkoj episkopalnoj 
crkvi u Križevcima, pa Isus na zdencu i Žrtva 
Abrahamova u grčko-istočnoj crkvi u Bjelovaru, zatim 

w V Ikonostas u grčko-istočnoj episkopalnoj crkvi 
u laskome i napokon u najnovije vrijeme dvije velike slike 
Pohod Bogorodičin i Božić u katoličkoj župnoj 
crkvi sy. Marije u Zagrebu. U sjajnoj dvorani odjela za pro¬ 
svjetu i vjere u Zagrebu nalazi se na -stropu njegova slika 
religijskoga sadržaja Isus kao učitelj. Njegova velika 
kompozicija Do dole uzeta iz mitologije slavenske bila je 
izlozena u odjelenju »des artistes francai^s« u Salonu de 
printemps u Parizu god. 1914. Ova je slika danas svojina 
industrijalca Arka u Zagrebu. Od njegovih kompozicija fol- 
klorističkog sadržaja svratile su na sebe prigodom izlaganja 
osobitu pažnju: 

Pod javorom i Slavonska idila. 


Slavonska idila je komponovana kao triptihon; slika ova 
bila je izložena prije velikog svjetskog rata prigodom I 
jugoslavenske umjetničke izložbe u Beogradu pa je tom 
zgodom kupljena od kralja Petra za njegov dvor. Od kom¬ 
pozicija, u kojima je Tišov obradio klasičnu mitologiju, oso¬ 
bito se sviđala; Faun i nimfe i Prvi susret, koje se 
nalaze u privatnome posjedu, dok se: Oltar ljepote 
i Parisov sud nalaze u vlasništvu umjetnikovu. Od ale¬ 
gorijskih njegovih slika najuspjelije su: Bogoštovlje, 
(poznata po reprodukciji). Astronomija i M u z i k a u 
palači vladinog odjela za prosvjetu i vjere u Zagrebu; u 
foyer-u zagrebačkog kazališta P o r i n i D u b r a v k a pa 
Slavlje (poznata po reprodukciji) i napokon u biblioteci 
zagrebačkog sveučilišta Umjetnost i znanost. 


Pod dojmom sudbonosnih dogođaja u god. 1918., koje je 
i sam Tišov doživljavao i proživljavao, načinio je velike 
kompozicije; Prelom, u kome je prikazana svečana sje¬ 


dnica hrvatskog sabora od 29. X. 1918., pa Dani slo¬ 
bode koja prikazuje narodno vijeće u času manifestacija 
na Markovome trgu 20. X. 1918. Prelom velika tro¬ 
djelna slika nalazi se u atriju sabornice, aDaniSlobode 
na stropu ulaznog stubišta u saboru te je još neotkupljena. 

U najnovije doba izradio je Tišov veliku kompoziciju 
A rt i musices, koja je posvećena glazbenoj umjetnosti, 
a sadržaja je alegorijskoga. Sliku, koja danas ukrasuje ve¬ 
liku koncertnu dvoranu Music-Halla u Zagrebu, donosimo u 
reprodukciji. 

Kompozicija ova dijeli se na tri dijela. U prvome dijelu 
prikazuje umjetnik alegorijsku Našu pjesmu, u drugome 
dijelu alegoričke fantazije iz Arkadije (u kojoj je pje- 
. vao glasoviti pjevač Orfej) i u trećemu dijelu V e 1 i k e m u- 
zicke majstore s alegorijskom pozadinom. Među pri¬ 
kazanim pjevačima ima članova hrvat, opere i drame, koji 
su Tišovljevoj fantaziji poslužili svojim obličjem. 

Naša pjesma personificirana je u seljačkoj djevojci, 
koja je rano uranila i pošla na vodu prije izlaza sunca, 
pozdravljajući sunce i budeći svojom pjesmom vile, koje su 
na obalama žubor-potočića spavale; kao što je seljačka dje- 
vojka probudila iz sna vile na nov život, tako je narodna 
pjesma novim životom okrijepila sve one, koji su narodnu 
pjesmu volili i narodne pjesme pjevali. 

U A r k a d i j i prikazan je bujni i zeleni cvjetni gaj, u 
kome se raspjevao slavni grčki pjevač Orfej (G. Vuškovic), 
tugujući za svojom drugom. Nad tugovanjem njegovim ra¬ 
žalio se Bog trgovine Merkur i doveo mu njegovu dragu 
natrag^ iz podzemlja. Pjesmu njegovu slušaju muze Talija 
(gđa Šramova), Polihimnija (gđa Strozzi) i Terpsihora (gđa 
Pospišil), njima se približava divlji pastir (g.Pavić), kojega 
pjesma privodi kulturi. I slavna grčka pjesnikinja Sapho (gđa 
Engel-Mošinski) sa svojom družicom (gđa Korošec) našla se 
u ovome Gaju, da sluša Orfeja. Pjevanje Orfejevo tako je 
zamamno i privlačivo, da su se oko njega divlje zvijeri i 
ptr.ce okupile. 

Veliki majstori muzike prikazani su kronološkim 
redom i to oni, što ih je povijest muzike obilježila kao naj¬ 
veće duhove muzičke umjetnosti, tu se nalaze također i 
hrvatski muzičari uz jednog srpskog komponista. 

Srediste slike jest papa Grgur Veliki (reformator crkve¬ 
ne glazbe) komu golub u uho šapće nebeske melodije, uz 
njega je Arretino, koji je prvi postavio današnju muzičku 
skalu, a kraj njega pjevaju anđeli (molitvu sv. Ivanu da im 
grlo ne promukne), pa Vilaert glasoviti nizozemski orguljaš, 
onda Viktorija Arehileks (gđa Briikl) i trubadur (g. Krežma). 
Pjevanje njihovo slušaju; Orlando Lasso, Palestrina, Gallus 
(Petelin), Hendel, Haydn, Bach, Mozart, Beethoven, Wagner, 
Berlicz, Čajkovskf, Smetana, a od naših Eisenhut, Lisinski! 
Zajc i Mokranjac. Nad glavama njihovim vitla vijencem cvi- 
jeća djevojaka u hrvatskoj narodnoj nošnji (gđa Pollak). Tim 
alegorijskim umetkom htio je Tišov da slikovno reče, da je 
u Zagrebu glazbena umjetnost našla svoje ognjište i rasadište. 

A, Jiroušek. 

I NEKOLIKO KAZALIŠNIH REPRIZA. 

I 

I Početak ovogodišnje sezone živi od lanjske masti, što je 

veoma čudno, kad se zna, s kolilcom žudnjom prati naš 
teatar sve pozorišne novosti čitavoga svijeta i onda ih unosi 
u svoj repertoar. Ta žudnja je već i vani poznata, a što je 
najvažnije, ona se očituje u tolikoj mjeri, da često puta 
neizmjerno šteti našoj rođenoj dramskoj i pozorišnoj umjet¬ 
nosti, jer joj ne dopušta da dođe do riječi u onolikoj mjeri, 
u koliko bar strana umjetnička produkcija dolazi. To je 
ponešto nastrana pojava i trebalo bi je sprečavati u inte¬ 
resu naše vlastite kulture i naše nacionalne umjetničke pro- 
j dukcije. 

! U glavnom se radi reprizama. Nemamo još nijedne no¬ 

vosti, ali kako čujemo ta šutnja je simbolična, ona znači 
organiziranje snaga unutar teatra, da se onda u jeku sezone 
započne punom parom i da se naš repertoar obogati s 
nekoliko djela višega stila i veliklih umjetničkih pretenzija. 
Ako je tako, onda svaka čast, i mi s radošću i sa strepnjom 
' očekujemo iznenađenja. 

Od lanjskih repriza vrijedno je spomenuti, nekoliko njih 
radi novih interpretacija, ili radi drugih dogođaja, koje tim 
reprizama daju onu važnost, koja zahtijeva, da se o njima 
izreče ponovni sud, 

Ogrizovićeva »Hasanaginica<< sa gđom Vavrom i gosp. 

' Pavićem ima ovdje naročito suočenje u vezi sa preranom 

smrću našega odličnog dramatičara i kulturnog radenika u 
osobi samoga autora, »Hasanaginica« je bez sumnje njegovo 
najbolje djelo. U njoj se zrcale sve autorove vrijednosti i 
j osebine, velika dramaturška erudicija, zamjerna tehnika, 

opsežno pozorišno znanje i ozbiljan umjetnički rad. Osta¬ 
vljamo to djelo bez ikakove zamjerke, jer to spada u lite¬ 
rarnu historiju, govorimo samo o onom neposrednom učinku, 
koje za svakoga prikazivanja proizvede na slušaoce utisak, 
da se nitko ne može oteti suzama. Tako je i zadnji puta 
čitav teatar — jecao. To je ono nešto sladogorko i romanti¬ 
čno iz naše narodne pjesme, što je tako blizu našem meka¬ 
nom slavenskom mentalitetu i što u nama proizvodi — suze, 
a što je glavna odlika ovoga našega klasičnog djela.. 

Gđa Vavra je osjetila taj nerv, kojiim je prožeto ovo 
djelo i zato ga je i mogla odigrati onako uzornim ^ upravo 
j klasičnim tonom. Gosp. Pavić je u svojoj interpretaciji Ha- 

^ sanagc podcrtao senzualno-erotički diio toga nesretnoga tipa, 

koji svojom prevelikom osjećajnošću — prouzrokuje cijelu 
I tragediju. Ko pozna sredinu, u kojoj se ta drama odigrava, 

. uvidiće, da je baš tip Hasanage, njezin najčišći predstavnik 

i da je baš on, od sviju ostalih lica u drami najbliži životu. 

I Gosp, Dujšin nas je ove večeri iznenadio. On je svojoj im- 

j terpretaciji Imotskog kadije udahnuo mnogo više istinitosti 

i života, nego li mu je ta uloga uopće pruža. 

Druga repriza bi bila: »Požar strasti« od Kosora, u 
^ kojoj je gosp. Jovanović namjesto odsutne gđe Vavre preu- 

► zela ulogu ciganke u drugome činu. Ta uloga nema u sebi 

j samo psihologiju lukavosti jednoga tipa, to nije njezina 

glavna crta, ona je u glavnom čisto muzička partija, i tko 
to nije u njoj shvatio, taj i ne može donijeti u potpunom 
obujmu taj interesantni tip. Ciganka sve hi'n!i, ona i bol i 
I strah i sve druge psihičke pojave daje samo tonom, muzi¬ 

kom, a njezin neposredni osjećaj ostaje po strani i tek u 
časovima lukavosti i gramzivosti osjeća se i njegova pri¬ 
sutnost; s toga razloga je potrebna ne samo psihološka nego 
i muzikalna obradba te uloge. Gospođa je Jovanović doni¬ 
jela lukavu, prefriganu ciganicu, a ton joj je bio personalan, 
nemuzikalan i hladan. Ostale su uloge sve iste, kao i na 
premijeri. 


»Ono, što je najvažnije«, za nekoga drama, a za nekoga 
komedija, u režiji ruskog gosta na našem teatru gosp, Kri- 
veckog, iznesena je lanjske sezone upravo pod konac. Na 
ovogodišnjoj reprizi možemo već jasnije omjeriti sposobnosti 
i osebine gosp. Kriveckog. Njegova se režija odlikuje uku¬ 
snim aranžmanom, tehničkim efektima svijetla i sjene, pla¬ 
stičnom grupacijom, dakle vanjskom formalnom stranom. 
Unutarnja strana je nepotpuna i neizrađena s toga jedno¬ 
stavnog razloga, što gosp. Krivecki ne pozna naših umjet¬ 
nika i našega jezika. Zato je čitava stvar u svom sjaju 
vanjštine nekako prazno djelovala. 

Što se tiče same stvari, moramo naglasiti, da je i tu sva 
obradba prenesena na formu, i na situaciju. Sve je to na¬ 
mješteno, proizvoljno, nasilno i sve se odigrava po zakonu 
mehanike tako, da je i sama ideja, koja sadrži u sebi ne¬ 
kakvu socijalno tendencioznu primjenu na život, ostala bez 
onog dojma, kakav bi imala da je stvar prirodnije, jedno¬ 
stavnije obrađena. Ta gruba, .komplicirana forma, odaje 
dobrog pozcTišnog rutinjera, koji pozna sve pozorišne 
efekte, i koji ih je sve strpao i nagomilao u jednu zobnicu, 
ali slabog i bezkrvnog umjetnika, 

»Građanin Plemić«, komedija velikog francuskog klasika 
Moliere-a, nakon nekoliko-mjesečne pauze iznesena je opet 
pred našu publiku. Režiju je opet vodio jedan ruski gost 
gosp, Vereščagin, koga više nema na našem teatru. I tu je 
uza svu originalnost i smionost režisera, uza svu duhovitost 
koncepcije i zamjerne postave situacija, u kojima se odli¬ 
kuje osobito kvartet u trećem činu (Papić-Kernic, Petrovič- 
Popović) opet zatajila unutarnja režija: Isti razlog kao i kod 
gosp. Kriveckog. Nove su osobe u ovoj reprizi gđa Ančica 
Kernic kao Nikola i gđica Popović kao plemkinja. Ovo 
zamjenjivanje uloga bi trebalo sistematski urediti, da to ne 
bude samo hir slučaja, da ne bude samo »uskakivanja«, 
nego da se to provede na principu zaposlenja sviju glu¬ 
mačkih sila ,a po gotovo mlađih. Inače to uskakivanje do¬ 
vodi samo do površnih kreacija i ubija umjetnost na sceni, 
a ostavlja diletantizam i neimaštinu. Gospođa Kernic je 
odigrala svoju ulogu zamjernom tehničkom spremom, a 
gđica Popović nježnošću i toplinom. 

Gogoljev »Revizor« je ostao zaslugom gosp. Raića na 
istom umjetničkom nivou, na kakovom je davan u vrijeme 
artističkog ravnatelja gosp. Ozarovskog, odličnog ruskog 
umjetnika i glumačkog pedagoga, koji ga je ujedno i režirao. 

—ad. 

Napomena: U zadnjem broju »Vijenca« u članku »Glu¬ 
mačka škola u Zagrebu« izostalo je pomutnjom ime gosp. 
profesora Ivakića, dramaturga na našem kazalištu, koji je 
također djelovao na toj školi, kao savjesna profesorska sila. 
Molimo, da se to uvaži! 

IZ SLAVENSKOG SVIJETA. 

Velika nekadanja Rusija počela se u prošlom stoljeću 
vrlo zanimati za balkanski jug i tamošnje pravoslavlje. 
Tako je car Nikola I. sudjelovao kod oslobođenja Grčke, 
car Aleksandar II, kod oslobođenja Bugarske, a posljednji 
car Nikola II. kod oslobođenja Srbije, Romanovima imađe 
Rusija da zahvali svoje ogromno raširenje na jug te istok, 
te je prije rata zauzimala jednu šestinu cijelokupne Europe 
i Azije. Rusija je pravi etnografski konglomerat, te na nje¬ 
zinu teritoriju nastava do sto raznih naroda. Ruska kolo¬ 
nizacija naf istoku je dobro uspjela, te se čuje ruska riječ 
sve do Vladivostoka, makar da je nastala iz 60 ruskih gu- 
bernija mnogo autohtonih država i oblasti. Prema najnovijem 
statističkom popisu od god. 1922. od centralnog statističkog 

tri umjetničke akademije, jedno pučko sveučilište, 100 gim¬ 


zavoda u Moskvi, koji su priopćeni u knjizi Nova Europa 
od prof. P, Dena u Petrogradu, dijeli se europejska Rusija 
na 42 gubernije i 8 autonomnih republika, te na 111 samo¬ 
stalnih oblasti. Tako: Bjeloruska sociijalistička sovjetska 
republika, Ukrajina, Krim, sjeverni Kavkaz sa Donom, Da- 
gestan, Azerbeidžan, Armenija, Gruzinija, Sibirija, Kirki- 
zija, i Turkestan. Sve su to autonomne sovjetske i savezne 
socijalističke republike, koje bar naoko prikazuju jednu 
cjelinu. Teritorijalno ove nove države još nisu opredijelje¬ 
ne, te sadanja Rusija iznosi 3,900.000 kvadratnih kilometara, 
dok joj je oduzeto otcjepljenjem novih država Finske Eston¬ 
ske, Latvije, Litve, Poljske te Besarabije 417.000 kv. kim. 
Rusija je izgubila jednu desetinu cjelokupnog svog teri¬ 
torija u Europi i jednu petinu svog žiteljstva. Otcjepljeni 
su upravo najbolje naseljeni krajevi, jer u tim oblastima 
imade 60 osoba na kv. kim, dok se na preostalim zemljama 
nalazi samo 25 duša na kv. kim. Na istoku nije Rusija iz¬ 
gubila ništa od svoga teritorija. Glavno žiteljstvo su Ve- 
likorusi, a za njima dolaze Malorusi na jugu te Bjelorusi na 
zapadu, koji su po svom jeziku u sredini između Veliko i 
Malorusa. Osim toga stanuju tamo od Slavena: Poljaci, 
Slovaci, Bugari, Česi i Srbi, narodi latinsko-litavskoga ple¬ 
mena, Litavci, Latiši, Njemci i Švedi, Rumunji, Grci, iranski 
narodi: Armencii, Tatari. Kurdi; Kavkazki narodi, Cigani, 
Židovi. Gruzini, Čečenci, Ibazi, uralo-altajski narodi: Fini, 
Madžaro-Fini, Samojedi, Turci, Mongoli, Tunguzi, Kitajci, 
Korejanci, Japanci i još razni drugi omanji narodi. Nekih 
od tih naroda imade vrlo malo, tako Japanaca samo oko 
pet tisuća. Bugara imade u Rusiji u Besarabiji te u Tavri- 
českoj i Kerčenskoj guberniji, sveukupno oko tri stotine ti¬ 
suća duša. Rusija je uglavnom zemljoradnička država, te ima¬ 
de jednu desetinu polja sa seoskim stanovništvom, kojemu 
pripada 55% sveukupnog zemljišta, isto toliko državi a pre¬ 
ostalo veleposjedu i ostalom građanstvu. U Srbiji imade 
skoro sav posjed država, tek jedan milijun desetina ostalo 
pučanstvo, što je naravno nepravedno, te će se sada pro¬ 
mijeniti. Kakova je sad nastava u sadanjoj Rusiji, ne može 
se točno konstatovati, no ona se ističe još i danas svojom 
osebinom višeg ženskog obrazovanja, te su tamo svršile 
svoje nauke i mnoge Bugarkinje i Srpkinje. 

Ukrajina je kulturno mnogo utjecala na ruske na¬ 
rode, jer je primila prva u desetom stoljeću u Kijevu za 
Oljge i Vladimira kršćanstvo i to uplivom preko Bugarske, 
koja je uputila prva Ruse i u pismenost. Naziv Mala Ru¬ 
sija došao je sinonimno kao i Mala Azija, Velika Grčka u 
Italiji, vremenom je od toga nastala i politička cjelina. Ose- 
bina maloruskog jezika i kulture sačuvala se uza sve pro¬ 
gone sa strane Velikorusa ,a glavno joj je sjedište bilo u 
istočnoj Galiciji. Makar da su mnogi slavenski historici i fi¬ 
lolozi označili Maloruse jednakim s Velikorusima, ipak je 
uvijek ostao u Ukrajini zaseban duh, počamši od Kotljarev- 
skoga (g.l798.) Pogodin je na pr. dokazivao, da su Malo¬ 
rusi došh s jugozapada iz Karpatije, a Kostomarov pače, 
da su Ukrajinci i antropološki različiti od Velikorusa. Pod 
konac XIX. vijeka počeo je u Galiciji pokret za političkom 
samostalnosti Ukrajine, koji je dobio za rata i poslije pre¬ 
vrata stalnu^ političku konturu. Nastala je želja za autono¬ 
mijom. Ukrajinska centrala rada ili Narodno vijeće odlučilo 
se za federaciju sa sovjetskom Rusijom. Hetman Skoro- 
padski proglasi opet 1918. slobodnu sovjetsku Ukrajinu, koju 
je priznala i Rusija i Poljska. Prema statistici prof. Doro- 
šenka imade danas Ukrajina oko 38 milijuna žitelja. Što 
se narodne prosvjete tiče Ukrajina danas znatno napreduje, 
imade sveučilište u Kijcyu, Kamnecu Pođoljskom i Poltavi. 


nazija i 1102 pučke i građanske škole. 

Srbohrvati i Slovenci; u kraljevini SHS. 
Bez sumnje su Srbi, Hrvati i Bugari spadali u pradomovini 
jednom zajedničkom slavenskom tipu. Prema Stj. Novako- 
\ iću primili su i Srbi kršćanstvo i pismo od Bugarskih Sla¬ 
vena. Opisujući povijest Srbije veli pisac, da je bratoubilački 
rat između Srbije i Bugarske nastao poslije balkanske vojne 
uslijed prevelike aktivnosti i teritorijalne ekspanzivnosti od 
strane Srba. Opisujući povijest i kulturu Hrvata, spominje 
pisac, kako su Hrvati za balkanske i velike vojne bili na 
strani Srba, Govoreći o Slovencima veli, da su bili po jednoj 
teoriji za zajednički narod s Bugarima, među koje su ka¬ 
snije došli Srbohrvati. Bugari su se na jug odselili, a Slo¬ 
venci su ostali. Prikazujući povijest i kulturu slovenačkog 
naroda, ističe pisac mnijenje prof. Murka, da su Slovenci 
sačuvali svoj posebni književni jezik, pa da je nemoguće, 
da bi isti za dugo vremena iščezao pred srbohrvatskim je¬ 
zikom. Pismenost je kod Slovenaca veća nego li kod Srbo- 
hrvata. Po Niederleu bilo je do rata kod Slovenaca 68.53% 
pismenih, a kod Srbohrvata samo 24.80%. Što se tiče gra¬ 
nice jezika srpskog i bugarskog Bobčev se drži Florinskoga, 
koji određuje sjevernu granicu na rijeci Timok i po Niševici 
do Prokuplje i po gornjem tijeku Morave do Vranje. Za 
južnu granicu prama Maćedoniji uzimlje liniju od Osogovske 
gore na KratOvo i Tetovo. Nema sumnje, veli Bobčev, da na 
istoku u oblasti na rijeci Timoku i u oblasti na bugarskoj 
Moravi prevlađuje bugarski elemenat. Dalje se opisuje naj¬ 
novija povijest države SHS i teritorijani i nacionalni kara¬ 
kter naroda te ujedno i kratkim crtama razvoj sadanjeg 
našeg kulturnog razvitka. Prikazuje se krfski pakt i posta¬ 
nak prvog vidovdanskog ustava, te govori o zbliženju Srba 
i Bugara, za koji se najviše zalažu zagrebački Obzor i beo¬ 
gradski Trgovinski Glasnik, koji pledira, da i Jugoslavija i 
Bugarska dobiju slobodan izlaz na Bijelo ili Egejsko more, 
pa će biti na taj način oba susjedna rivala snošljivija. Kod 
literature nabraja pisac: Lamanskoga, Budilovića, Belića, 
Cvijića, Stojanovića, Miličevića, Berezina, Stanojevića, Smi- 
čiklasa, Murka, Rovinjskoga, Klaića, Skerlića, Šurmina, Ku- 
lakovskoga, Prohasku, Nenadovića, Vuka, Marjanovića te 
francuska djela Berarda i Riveta, u glavnom sve naše va¬ 
žnije historike i literarne historike. 

Čehoslovačka. I među sjeverne Slovjene došlo J'c 
kršćanstvo i književnost od bugarskih Slavena za Ćirila i 
Metoda, no morala se kroz vjekove boriti slavenska kul¬ 
tura s njemačkom, jer su Nijemci uvelike kolonizirali češke 
krajeve, pa su pače i sami neki češki vladari pomagali ši¬ 
renje njemačke kulture. Za Karla Luksenburškog se češki 
jezik opet znatno pomogao, no poslije Bjelogorske bitke 
opet je bio zapostavljen, te se tekar početkom prošlog sto¬ 
ljeća stao ponovno razvijati. Kod Čeha su ponajviše radili 
na narodnom polju Dobrovsky i Jungman, a kod Slovaka 
Šafaržik i Kollar, a na političkom polju glasoviti Palacki, koji 
su priredili teren narodnom oslobođenju i ujedinjenju Čeha i 
Slovaka u jednu slobodnu republiku. Češkoj pripada i Slo¬ 
vačka i Potkarpatska Rusija, pa ona nastoji poglavito oko 
podizanja sveopće kulture među Slovacima i Rusima, koji - 
su pod prijašnjim madžarskim režimom toliko bili zaostali 
Danas imadu Slovaci preko dvije tisuće pučkih škola, jedno 
sveučilište, 50 srednjih škola i oko sto viših pučkih škola, 
dok je za madžarskog režima bilo tek 365 pučkih slo¬ 
vačkih škola ,a ni jedne srednje ni visoke škole. Na jednaki 
način nastoji češka vlada da podigne i pučku naobrazbu 
među Rusima, koji su imali još manje narodne naobrazbe 
od Slovaka. 

Rusi imaju svoju autonomiju, oko koje prema pravu sa- 
moopredjelenja nastoje također i Slovaci, pa će se ko¬ 
načno narodno ujedinjenje provesti tekar nakon sređenih 
političkih i narodnih prilika u Čehoslovačkoj. To će izlije¬ 
čiti samo vrijeme, koje će zaustaviti i jazove, koji su na¬ 
stali za vrijeme velike vojne i poslije rata među nekim 
slavenskim narodima. Kako se žalibože mora još konsta- 
tovati žalosni fakat ,da su još mnogi Slaveni pod tuđin¬ 
skim gospodstvom, to bi po misli Bobčeva bilo nužno, da si 
svi Slaveni dadu ruku pomirnicu i da svi zajedno uznastoje 
oko velike i silne Slavlje. D|.^ 

SLAVENSKE REVIJE U TUĐEM SVIJETU. 

Dok se kod nas mjerodavni faktori vrlo malo brinu za 
prosvjetne institucije uopće, te slabo ili nikako ne podupiru 
razvoj domaće znanosti i umjetnosti, koje nekud podržavaju 
i napreduju pomoću požrtvovne inicijative privatnih poje¬ 
dinaca, a ne pada im uopće ni izdaleka na um, da bi stu¬ 
pili u vezu s kulturnim svijetom, stale su nicati nakon rata 
u tuđini razne revije, koje su se počele ozbiljno i svestra¬ 
no baviti životom, običajima i kulturnim stanjem svih sla¬ 
venskih plemena. Osim već kod nas dobro poznate »L' Eu¬ 
ropa Orientale«, o kojoj je bilo više puta pomena u ovom 
listu, i »The Slavonic Review«, koju uređuje Seton Watson. 
poznati prijatelj Slavena, te »Revije bližnjeg i daljnjeg Isto¬ 
ka«, koja izlazi sada u Ateni na grčkom i engleskom jezi¬ 
ku, i čiji nas je urednik ovih dana posjetio ovdje u Za¬ 
grebu, da se informiše o našim prilikama i neprilikama od 
par godina izlazi u Parizu pod uredništvom A. Mazona vrlo 
dobro uređena »La Revue dcs Etudes Slaves«, 

Ta je revija počela izlaziti baš u isto vrijeme, kad je 
silom prilika morao prestati u Beču Jagićev »Archiv fiir 
slavische Philologie« koji je svakako bio jedini časopis, koji 
je dostojno obavještavao tuđi svijet o našim kulturnim pri¬ 
likama. 

Uredništvo revije »des Etudes Slaves« govoreći o »Ar- 
chivu« spominje već u prvom broju, da ne kani preuzeti 
njegovo mjesto, a u kasnijim svojim edicijama dokazalo je, 
da ga je u objektivnom i slobodnom prosuđivanju slaven¬ 
stva uopće i natkrilio proučavajući naše prilike s moder¬ 
nog kritičnog vida udahnutoga onim širokim poznavanjem 
slobode, koja je karakteristična francuskom narodu. 

Revija je glasilo tako zvanog »InsUtut des Etudes Sla¬ 
ves«, koji od više godina postoji u Parizu pod upravom A. 
Meilleta i P,. Bayera, te joj je cilj, da sabire razne znan¬ 
stvene i umjetničke rezultate na polju slavistike, da po¬ 
sluzi tako kao centralni informativni organ i uspostavi in¬ 
telektualni saobraćaj između francuskog naroda i slaven¬ 
skoga svijeta. Već u prvom dvobroju prvoga polugodišta 
»L Revue des Etudes Slaves« opravdava nade, koje su u 
njoj polagali njezini osnivači udovoljavajući potpuno svom 
programu. U tom dvobroju nalazimo vrlo zanimljivi članak 
Meilleta »De Punite slave« (0 slavenskom jedinstvu), u 
kojemu auktor ispituje razne historičke đogođaje, koji su 
uplivali na rascjep drevnog slavenskog jezičnog jedinstva, 
tako da razna narječja kod pojedinih slavenskih plemena 
mnogo su srodnija starom jeziku, a tako zvani književni 
jezici međusobno se znatno razlikuju. 

I. Mikola piše članak »La question des syllabes ouvertes 
en slave commun«, a g. A. Belić bavi se u posebnom član¬ 
ku aktuelnim problemom pod naslovom »Les raports mutuels 
du serbo-croate et du slovene« (Izmjenični ođnošaji između 
Srbo-Hrvata i Slovena). G. Van Wijk bavi se izmjenom akcen- 
ta u srpsko-hrvatskom jeziku«. St. Medenos, Bugarin, piše 


drugu jezičnu studiju pod natpisom »Vestiges de la langue 
des Protobulgares touraniens en bulgare moderne« »Tragovi 
prvobitnog bugarsko-turanskog jezika kod modernih Bugara), 
I češki pisci javili su se s dvije studije: A, Hujer piše: »0 
izvorima historije češkoga jezika« i prikazuje, koliko se 

na tom polju izradilo i koliko se mora još obraditi _ kad 

budu ispitani svi dokumenti, koji se odnose na češku po¬ 
vijest, dok J, Horak u oduljem članku »Les etudes etnogra- 
phique en Tcheco-Slovaque: literature populaire, constimes 
et croyances« (Etnografske studije o Čehoslovačkoj: pučka 
književnost, običaji i vjeroispovijesti) podaje detaljnu bi- 
blijografsku sliku o svemu onome, što se uradilo na tom 
polju u Čehoslovačkoj za ovo posljednjih dvadeset godina. 
Isti auktor obećaje, da će u narednim člancima opisati 
cjelokupni rad Čehoslovačkog naroda u svim granama obrta, 
trgovine, znanja i umjeća. 

Proučavatelji ruske književnosti pročitat će s nasla¬ 
dom članak A. Lirondella »La poesie de l’art pour l'art en 
Russie et sa destinee« (Poezija »l'art pour l’art« u Rusiji i 
njezina budućnost). 

Urednik A, Mazon saopćuje neka još neobjelodanjena 
pisma o Dostojevskomu i Turgenjevu. Ta su pisma vrlo 
važna, jer nam osvjetljuju jednu još nepoznatu kraću epi¬ 
zodu iz života tih dvaju velikih ruskih pisaca. Pripadaju 
epohi iz god. 1863.-5. i između ostaloga prikazuju nam 
Uostojevskoga usred njegova mnogostručnog književnog i 
izdavakckog rada u prvo doba publikacije njegova časopisa 
» remie« u borbi sa svojom bolešću i financijalnom oskudi¬ 
com. Posljednje pismo datirano iz Wiesbadena 3. kolovoza 
1865, po starom kalendaru, prikazuje nam tragičnu situaciju 
velikoga pisca »Braće Karamazova« prisiljena da potraži 
zajam u Turgenjeva, pošto je izgubio na igri sav svoj novac. 

Pri koncu pod naslovom »Chronique«, »La Revue des 
Etudes Slaves«, donosi obilnu zbirku biblijografskih bilje¬ 
žaka o posljednjim publikacijama iz gotovo svih slavenskih 

likratura — samo mi briljiramo našom odsutnošću_ Splen- 

did isolation!.,, 


Uistinu je čudno, da se golema rječina sveslavenske 
civilizacije mora razlijevati svijetom preko revija napisanih 
u tuđim jezicima, na poticaj tuđih ljudi, no i to ima 
SVOJU dobru stranu, jer se na taj način sve više pobuđuje 
interes za kulturu Slavena uopće i sapliću niti u prilog raz- 
vitka sveljudske civilizacije. 


^ jc-- iiao jus »lerra in 

eogmta«, jer nam je izvjesno poznato, da je zbog nemara 
apahje mjerodavnih faktora morala uginuti, radi pomanj 
kanja novčanih sredstava, krasno uređivana »Revue Jugo 
slave«, list, koji je prije par godina izlazio u Zagrebu i u ko 
jemu su sarađivali razni naši književnici iz Dalmacije, koji 
ma je poznat književni talijanski jezik. — Kako će dugi 
kod nas još trajati takvo balkansko shvaćanje civilizatornil 
problema? Sj. 


MICHELE LESSONA. 

U rujnu ove godine navršuje se 100-godišnjica rođenja 
znamenitog talijanskog učenjaka Mihovila Lessone, koji 
se rodio u Venaria Reale kraj Torina. Po želji svojega 
oca, koji je bio veterinar, izučio je medecinu u Tori¬ 
nu, a zatim se dao na prirodne nauke i filozofiju. God. 
1854.^ postade profesorom mineralogije i zoologije na 
sveučilištu u Genovi, g. 1864. bi pozvan na bolonjsku uni- 
\erzu, a svoje službovanje kao sveuč. profesor završio je na 
sveucihstu u Torinu, gdje je ujedno bio ravnateljem zname¬ 
nitog zoološkog muzeja i članom Akademije znanosti. 

V I J E N A Ć« 


Lessona bavio se napose proučavanjem škodljivih živo¬ 
tinja i mnogo je radio na akciji oko zaštite ptica. U vezi s 
tim napisao je veliki broj stručnih članaka, koji su veći¬ 
nom izlazili u »Enciclopedia Agraria«. Osim toga pisao je 
u »Gazzetta di Torino« članke financijalne, filozofske, po¬ 
litičke, literarne kritike i t, d. 

Za mnogo godina bio je Lessona jedan od najaktivnijih 
suradnika »Illustrazione Italiana«, te se osobito istaknuo 
Giuseppe Baruffi, Darvin e ii gran premio 
di Torino, Schw arsen e la scienza biolo- 
g i c a i t, d, Napiisao je i veliki broj školskih knjiga 
za pučke i srednje škole, od kojih se neke još i danas 
u Italiji upotrebljavaju, a njegovi naučni radovi iz zoologije 
i mineralogije pribaviše mu svjetski glas. 

Poznati su Lessonijevi prijevodi Darwinovih, Pokorny- 
jevih, Brehmovih djela i dr. 

Najveći glas stekao je Lessona svojom upravo zlatnom 
knjigom »V olere e poter e«, koju poređuju sa Self- 
Help od Smilesa. Zadnje riječi uvoda te knjige glase: Ljud¬ 
stvo se trudi u traženju užitaka, a pravi, intimni i trajni 
užici stiču se radom, ustrajnošću' i štedljivošću., . Neka 
mladići nada sve nauče htjeti; neka nauče prezirati sla- 
boće, frivolnosti i ispraznosti; neka nauče uvrijeđeno okre- 
ćati leđa laskavcima, koji su ogavniji i prostiji od laska- 
vaca kraljevima. Naša preporođena domovina potrebuje srce 
i zagrljaj svojih sinova ,da se uredi, procvate i da zauzme 
ono mjesto, k^je >ju čeka među kulturhim narodima u 
Evropi. Hvalisanja joj ne treba; dapače treba ugušiti hvali¬ 
sanja i razmetavanja, koja su samo znak slabosti a ne 
snage«. 

Lessona je pjevao i pjesme. Umro je 20. srpnja g. 1894. 

^ Torinu, gdje je i pokopan uz veliku žalost čitavog naroda. 
Za velike zasluge, koje je stekao za znanost, kulturu 
i odgoj talijanskog naroda, prozvana je u Torinu jedna 
ulica njegovim imenom, a ove godine sprema se čitav tali¬ 
janski narod, a napose sveučilišta, da svečano proslave 
stogodišnjicu njegova rođenja. Novine i časopisi već sada 
posvećuju mu velike članke i hvalospjeve. M. 

POMEN NA 60-GODIŠNJICU LUKE BOTIĆA. 

22. kolovoza proslavljena je na osobiti način 60-godišnjica 
smrti pjesnika Luke Botića u njegovom rodnom gradu Splitu, 
Nijedan drugi pjesnik nije tako popularan u Dalmaciji kao 
Luka Botić, što je najbolji dokaz, da je u njegovim pjes¬ 
ničkim sastavcima pogodio čistu narodnu žicu i ganuo u 
najosjetljivije tančine narodnu dušu. Njegova novela; »Dil- 
ber Hasan« pa romantični eposi »Pobratimstvo«, »Bijedna 
Mara« (1861.) Petar Bačić (1862.) još se i danas čitaju oso¬ 
bitim interesom i dubokim duševnim ganućem. Sve su to 
izljevi mladenačke pjesničke duše, u kojoj je podrhtavala 
ljubav za narod i neograničena čežnja za njegovom slobo¬ 
dom. Osobito »Bijedna Mara«, koja je u posljednje vrijeme 
bila i dramatizovana od mladog hrvatskog književnika i upra¬ 
vitelja spljetskog kazališta N. Bartulovića i davala se s 
uspjehom na daskama, vrlo je popularna, te je mnogi pučani 
znadu naizust, i prigodimice pjevaju kao čisto narodnu 
pjesmu. Za njegova kratkotrajna života (rođen je 1830, g.), 
mnogo je pretrpio i bio prisiljen zbog svojih slobodoumnih 
ideja u politici naperenih protiv austrijskog režima, po¬ 
bjeći u Hrvatsku, gdje je najprije radio kao naučnik u Ga¬ 
jevoj štampariji, kasnije ga primi pod svoje široko okrilje 
veliki vladika Strossmayer, koji je uvelike cijenio njegov 


pjesnički talenat. U Hrvatskoj je počeo bio djelovati i na 
političkom polju, te kao narodni zastupnik Djakova u je¬ 
dnom svom govoru izrekao je i slijedeće znamenite riječi, 
koje najbolje karakteriziraju njegovu ljubav za slobodu; 

»Mi jaram i ropstvo silom nam nametnuti možemo do¬ 
nekle trpiti i gledati, ali sami skučiti glavu pod jaram i cje¬ 
livati verige, ma i pozlaćene bile, ili nakićene bilo kako, 
niti hoćemo, niti možemo«, I dalje: »Ako su narodu stranci 
odnijeli slobodu, nezavisnost, imanje, tradiciju mu nisu od¬ 
nijeli, niti mogu; narodni duh uvijek živi i ostaje isti«. 

KNJIŽEVNE BILJEŠKE. 

Viktor Kralj: Ratni dojmovi. Upravo su izašli iz 
štampe u posebnoj knjizi Ratni dojmovi, koje je g. Kralj bio 
priopćio u ovogodišnjem »Vijencu«, i koji su naišli na op¬ 
ćenito priznanje. Pisac je s mnogo realizma i filozofskog 
posmatranja opisao epizode iz minuloga rata, koje su još 
svježe u svačijoj svijesti. Knjiga se naručuje kod auktora 
Zagreb, Meduiićeva ul. broj 28/1. 

LACKO VIDRIĆ ESPERANTISTA. 

0 Lacku Vidriću se mnogo pisalo i raspravljalo, no čini 
mi se, da se o njemu nije pisalo ,da je i on bio već u ono 
vriijeme gorljivi esperantista. U hrvatskom esperantskom 
časopisu Kroata Esperantisto od 18 novembra god. 1909., 
oficijelnom organu hrvatskih esperantista, napisao je po¬ 
kojni zagrebački operni pjevač Bogdan pl. Vulaković član- 
čić o Vladimiru Vidriću kao o jednom od prvih hrvatskih 
esperantista, što je vrijedno da se spomene. Vulaković je 
god, 1905. boravio sa svojom obitelju u Beču na naukama. 
te je kao oduševljeni i stari esperantista posjećivao tamošnje 
esperantske krugove, i upoznao esperantiiste raznih naroda, 
među njima i na pr. jednog Bugarina, koji je već sedam 
godina govorio esperanto. Za ljetnih mjeseci pošao je Vu¬ 
laković na ferije sa svojom obiteljil u Zagreb, gdje je imao 
među znancima često prilike da raspravlja o esperantu i da 
ga brani. Posjećivajući umjetnički paviljon, gdje se sastajao 
s kiparima i slikarima sastao se jednoć i sa Vidrićem. 
Vulaković je tom zgodom i Vidrića upoznao s tim jezikom, 
koji od sada nije imao važnijeg zanimanja od esperanta. 
Odmah je stao pitati, kako se na esperantski zove sve, 
što ga je okruživalo. 

Sljedećeg dana, kad su se opet sastali, Lacko je bio već 
pročitao cijelu esperantsku slovnicu, koju mu je Vulaković 
uzajmio. »Onaj, koji je poznavao vanrednu memoriju Vladi¬ 
mira Vidrića«, veli Vulaković, »vjerovat će mi, da se Lacko 
već iza tjedan dana mogao sasvim lako izražavati o svemu, 
što je mislio. Hrvatski umjetnici kipar Valdec i slikar Čikoš 
ži.vi su svjedoci tome, što ja tvrdim«. Vulaković svršava 
svoj članak ovim riječima: »Vladimir Vidrić, taj vanredno 
talentiran i inteligentan čovjek postao je esperantista još 
ne poznavajući bogatu esperantsku literaturu i novine, s 
kojim sredstvima mi danas nastojimo, da osvjedočimo one, 
koji tome ne vjeruju, koji o tome sumnjaju i koji se tome 
rugaju. Lacko Vidrić bio je jedan od prvih hrvatskih espe¬ 
rantista, naš narod je u njemu izgubio jednog vrlo sposobnog 
čovjeka, a mi esperantisti izgubili smo jednog svog vrlog 
istomišljenika.« 

Kako se kasnije Lacko Vidrić zanimao i služio espe¬ 
rantom, nije nam poznato, a možda je poznato kojemu od 
njegovih užih prijatelja. Dj. 


Izdavači i vlasnici: Dragutin Nemet i drugovi. 


Tisak »Tipografij'e« d. d. Zagreb. 

